Katakan ‘Tidak’ kepada Hari Valentine, Katakan ‘Ya’ kepada Maulidur Rasul

Muzakarah Jawatankuasa Fatwa Majlis Kebangsaan Bagi Hal Ehwal Ugama Islam Malaysia Kali Ke-71 pada 24 November 2005 telah memutuskan bahawa amalan merayakan ‘Valentine’s Day’ bukan amalan Islam. Malah, ia menegaskan bahawa, roh perayaan tersebut mempunyai unsur-unsur agama Kristian dan amalannya bercampur-baur dengan perbuatan maksiat yang bercanggah dan terlarang dalam Islam. Namun, sehingga kini, ia masih lagi menjadi budaya dalam masyarakat dan diamalkan oleh penganut-penganut beragama Islam – khususnya dalam kalangan belia dan remaja. Pada tahun lepas, misalnya, ada pihak telah mencetuskan kempen ‘No Panties’ pada Hari Valentine. Ini jelas menggambarkan betapa kroniknya budaya songsang telah menular dalam masyarakat kita.

Dengan itu Pemuda IKRAM menyeru agar pihak:

1. Mengetahui latar belakang dan matlamat Hari Valentine, agar tidak terikut-ikut budaya liar yang langsung tiada kaitan dengan Islam; malah tersasar darinya.

2. Mengelakkan terbabit dalam sebarang bentuk aktiviti meraikan hari tersebut seperti ‘dating’ yang akhirnya membawa kepada keruntuhan akhlak seperti  penzinaan, arak dan pembuangan bayi.

3. Memberi kesedaran kepada para pelajar sekolah mengenai budaya songsang ini dan membuat penguatkuasaan agar ia tidak menjadi satu budaya yang diraikan sejak peringkat sekolah.

4. Memerangi habis-habisan virus sosial yang di bawa Hari Valentine di semua IPT.

5. Menggembleng tenaga, membuat penguatkuasaan dan mengambil tindakan untuk melumpuhkan sebarang aktiviti dan usaha-usaha untuk memeriahkan atau menyambut Hari Valentine ini.

6. Mendapatkan maklumat yang betul mengenai Hari Valentine dan menyampaikannya kepada anak-anak.

7. Menghidupkan budaya kasih sayang dalam kehidupan berkeluarga.

8. Memastikan anak-anak tidak terlibat dengan aktiviti-aktiviti yang merosakkan ini dan mewujudkan aktiviti-aktiviti alternatif agar anak-anak dapat dijauhkan dan tidak terlibat dengan sambutan Hari Valentine.

9. Menyampaikan maklumat sebenar mengenai Hari Valentine agar masyarakat menjauhi sebarang aktiviti-aktiviti berkaitan dengan sambutannya.

10. Menghentikan sebarang bentuk promosi yang menjurus kepada mempopularkan sambutan Hari Valentine.

Malah, bersempena dengan sambutan Maulidur Rasul tahun ini, Pemuda IKRAM menyeru agar:

11. Masyarakat Islam menghayati semangat dan kefahaman sebenar perayaan bersempena Maulidur Rasul sebagai tanda kecintaan kita kepada Rasulullah s.a.w.

12. Belia dan remaja mengalihkan sudut pandang mereka kepada mencontohi Rasulullah s.a.w. sebagai qudwah hasanah (contoh teladan terbaik) dalam konteks menzahirkan kasih sayang.

13. Belia dan remaja melibat diri dengan aktiviti-aktiviti yang boleh membina akhlak dan intelektual mereka.

HJ MOHD FADZIL SALEH  Pengerusi Jawatankuasa Pemuda Pertubuhan IKRAM Malaysia (IKRAM)

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Persefahaman IKRAM, KITA Teroka Ruang Kolaborasi

BANDAR BARU BANGI – Satu delegasi Pertubuhan IKRAM Malaysia (IKRAM) yang diketuai oleh Naib Presiden, Profesor Dr Hanim Salleh telah melakukan kunjungan ke Institut Kajian Etnik (KITA) di Universiti Kebangsaan Malaysia (UKM) pada Rabu, 23 November lalu.

Delegasi IKRAM disambut oleh Pengarah Pengasas KITA, Profesor Ulung Datuk Dr Shamsul Amri Baharuddin dan pasukannya yang terdiri daripada beberapa felo penyelidik utama KITA.

Kunjungan ini bertujuan untuk meneroka ruang kolaborasi di antara IKRAM dan KITA dalam isu-isu yang berkait dengan hubungan etnik, perpaduan masyarakat dan juga pembangunan masyarakat di Malaysia.

Dalam perbincangan selama dua jam dalam suasana yang cukup mesra, kedua-dua pihak telah memperoleh banyak manfaat dengan pellbagai ruang kerjasama yang boleh disepakati bersama.

Antara hasil pertemuan ini ialah cadangan supaya diadakan satu memorandum persefahaman (MoU) antara kedua-dua pihak bagi memperhalusi kerjasama dalam pelbagai aspek terutamanya penyelidikan, pelaksanaan program, kerjasama projek, kempen, advokasi serta pembangunan bahan-bahan pendidikan masyarakat.

Turut hadir daripada pihak IKRAM ialah Naib Presiden Jusni Yusoff, Ketua Kluster Perpaduan Nasional Dr Sabariah Baharun, Ketua Kluster Masyarakat Progresif Hj Ainullotfi Abdul Latif, Ketua Kluster Kemakmuran Ekonomi Mohamad Abdul Hamid dan Penyelaras Unit Kajian, Kluster Perpaduan Nasional Dr Alwani Ghazali.


Forum Harmoni Fahami Tiga Agama

PETALING JAYA – Hidayah Centre Foundation (HCF) telah bekerjasama dengan Jabatan Agama Islam Selangor (JAIS) mengadakan sebuah program Forum Harmoni bertajuk ‘Celik Adat, Budaya dan Agama’ di Masjid Jamek Sultan Abdul Aziz, di sini pada Sabtu lalu.

Forum Harmoni kali ini membincangkan adat, budaya dan agama daripada agama Islam, Buddha dan Hindu, yang bertujuan mewujudkan kefahaman dan keharmonian sebagai rakyat Malaysia.

Dikendalikan oleh Pengarah Outreach HCF, En. Noli Husain sebagai moderator, seramai 60 orang peserta telah menyertai dan memeriahkan forum ini termasuk daripada kalangan Muslim, dan juga bukan Muslim.

Ahli-ahli panel jemputan Forum Harmoni ialah Dr Hj Ann Wan Seng, Setiausaha Agung Persekutuan Seruan Islam Selangor & Wilayah Persekutuan (JAM’IYAH), En. Tan Leng, Setiausaha Agung Persatuan Soka Gakkai Malaysia (SGM) dan En. Thurai Chantheran, Ketua Bahagian Silang Agama Malaysian Organisation for Hindu, Knowledge, Science, Heritage & Arts (MOHKSHA).

Forum harmoni ini adalah salah satu inisiatif untuk menunjukkan bahawa tidak kisah bangsa dan agama, kita masih boleh bersama dan seterusnya menjaga hubungan baik dalam kehidupan masyarakat majmuk yang berbilang kaum..

Dalam pada itu, Masjid Tun Abdul Aziz juga dengan kerjasama HCF akan menganjurkan Mosque Open Day (MOOD) pada Sabtu ini, 10 Disember bermula 8.00 pagi hingga 12.30 tengah hari.

Semua masyarakat sama ada Muslim atau bukan Muslim dijemput hadir memeriahkan pelbagai aktiviti menarik antaranya pemeriksaan kesihatan, derma darah, Masjid Tour, Hijab Corner, Pasar Sekupang dan pelbagai lagi.

Lebih menarik, sarapan dan makan tengah hari disediakan kepada para pengunjung. Sebarang pertanyaan, boleh hubungi Pn. Faz (012-6029003), Bro Redha (019-4204368) atau Cik Ain (010-9145482).


Berhenti kerja waktu kemuncak kerjaya bukanlah perkara mudah yang boleh difikir sehari dua. Kadangkala penilaian risiko bertahun-tahun juga akan gagal jika jarum kompasnya hanya teralih satu darjah.

“Jika aku berhenti sekarang, apa akan jadi?”

2018 adalah tahun paling berharga buat saya. Jika diulang pengajian ijazah tiga kali, belum tentu saya dapat belajar menjadi manusia yang lebih manusiawi.

Waktu itu saya putuskan untuk berhenti kerja selepas berkhidmat mengurus media sosial dan pemasaran milik VIP di salah sebuah pulau terkemuka di Pantai Timur.

Walaupun diberikan peluang luas dalam berkarya, tapi kehidupan ‘orang darat’ jodohnya agak pendek dengan ‘syurga dunia’.

Bekerja dengan orang atasan yang bukan memihak kepada kita dan politik pejabat yang dahsyat juga antara gelora yang perlu saya kemudi walaupun dalam masa yang sangat singkat.

Rutin kerja dengan berulang alik ke pulau dan bermalam di tanah persendirian yang punya air terjun sendiri adalah impian ramai orang. Berhubung dengan Instafamous dan bicara bahasa asing juga adalah salah satu tugas harian yang biasa-biasa buat saya.

Kurangnya, sebahagian daripada mereka hanyalah jiwa kosong yang hanya inginkan pulangan tanpa ada kiblat iman dan akhlak. Mungkin saya melepaskan peluang hidup paling agung seperti ramai orang impikan.

Menjadi baik di daerah gasar memerlukan nafas panjang, stamina kuat dan hati yang keras untuk tinggal lebih lama. Saya mungkin tidak akan menua menjadi orang yang saya sekarang ini jika saya masih di daerah itu. Saya mungkin seorang pelari maraton di daerah gasar yang hatinya keras. Itu bukan saya.

Saya namakan garis masa pendek ini sebagai pengalaman pahit yang paling manis.

“Is, kau bawa Grab okey tak?” Walaupun kenalan bernama Is ini jauh lebih muda daripada saya, tapi dia nampaknya lebih matang dalam membuat keputusan sebagai anak kampung.

Konspirasi pejabat yang akhirnya membuat dia mengalah dan berhenti, membuatkan saya kagum dengan ikhlasnya hati dan kentalnya jiwa orang merantau.

Ini adalah kali kedua dalam tahun yang sama saya beranikan diri mencuba mencari rezeki halal untuk keluarga. Keberanian sebenarnya adalah ‘pemandu’ yang paling cekap dalam kota raya Kuala Lumpur.

“Tanpa keberanian, impian tak akan jadi kenyataan.” Betul kata Afdlin Shauki dalam salah satu cereka arahannya.

Waktu ini, keimanan kita akan teruji dengan perletakan pintu-pintu rezeki yang Allah sediakan. Adakah nilai rezeki itu pada apa yang kita kerjakan atau nilai angka yang tercetak dalam ruangan debit akaun setiap bulan?

Walaupun garis masa yang pendek atau panjang, diri kita akan dihenyak dengan pelbagai persoalan yang akan melelahkan setiap hari.

Berikan peluang pada diri untuk duduk dan bukan untuk berfikir, tapi berehat sebentar untuk lunaskan lelah bagi meneruskan perjalanan hidup yang masih jauh.

Ramadan 2018 juga bulan puasa paling sibuk pernah saya habiskan. Memandu Grab sepanjang hari dan memaksa berhentikan pemanduan jam lima petang, setiap hari. Kali ini,  saya punya misi bersama pertubuhan NGO menyelamatkan makanan lebihan di Bazar Ramadan daripada dibuang.

Membentuk masyarakat dengan nilai baik adalah cabaran dan kerja yang memakan masa. Rakyat Malaysia terkenal dengan dengan pelbagai jenis makanan waktu Ramadan.

Tapi perkara yang kita selalu terlepas pandang ialah pembaziran makanan yang dijual di gerai-gerai. Air terutamanya banyak dibuang terus ke longkang jika tidak habis dijual setiap hari di Bazar Ramadan.

Bayangkan, ada satu hari pungutan air dan makanan kami mencecah 100 kilogram!

Makanan lebihan daripada gerai yang tidak dijual ini kami salurkan pada asnaf, anak yatim sekolah asrama, dan masjid berdekatan untuk dijadikan makanan sahur atau moreh selepas solat tarawih.

Walaupun aktiviti bulan Ramadan ini dekat dengan masyarakat Muslim, saya juga berjumpa rakan Cina dan India dalam misi menyelamatkan makanan daripada dibuang begitu sahaja.

Menyelamatkan makanan bukanlah isu tempatan dan spesifik untuk sesuatu agama dan kaum, malah ia adalah isu global. Setiap hari pada tahun 2018, penduduk dunia membuang lebih daripada 42.8 juta tan makanan berlebihan ke tong sampah.

Mendidik masyarakat juga sebenarnya bukan tanggungjawab orang lain, ia juga adalah tanggungjawab kita sebagai sebahagian daripada masyarakat.

Bersedia atau tidak untuk menerima pelbagai hentaman dalam hidup juga mendidik kita untuk menerima ilmu baharu untuk kesediaan masa hadapan.

Mungkin yang membaca merasakan ia adalah perkara biasa dan mudah untuk semua orang. Tidak, ia adalah proses berbeza untuk setiap orang. Perlahan atau laju proses ini bergantung pada keadaan mental dan sokongan orang sekeliling.

Alhamdulillah, walaupun ada waktu-waktu yang saya tidak dapat menahan kekuatan mental dan emosi, tetaplah beri peluang pada diri untuk menjalani proses pembelajaran hidup dengan deras dan rentak yang boleh kita ikuti.

Perubahan waktu dan peralihan usia memberi kesan dalam seluruh peraturan hidup dan kesiapsiagaan diri. Belajarlah perkara baharu setiap hari untuk beri peluang pada diri kita menyimpan ilmu dan menjana fungsi otak yang cergas setiap masa.

Waktu terdesak tidak akan memberikan kita amaran untuk menggunakan ilmu kehidupan. Jika kita selalu bersedia membenarkan diri menyerap ilmu dan selalu membaca, ia pasti akan membantu kita untuk terus maju ke hadapan.

Artikel ini telah memenangi hadiah Pertandingan Menulis Artikel sempena Bengkel Jom Menulis! pada 11 Disember 2021 anjuran Jabatan Penyiaran dan Komunikasi IKRAM.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Malaysia Kekal Bersolidariti Dengan Palestin

SERI KEMBANGAN – Perdana Menteri, Dato’ Seri Anwar Ibrahim sekali lagi menegaskan bahawa Malaysia kekal bersolidariti dengan perjuangan rakyat Palestin.

“Masyarakat antarabangsa secara berterusan mengambil tindakan berat sebelah terkait segala bentuk kekejaman dan penindasan terhadap rakyat Palestin.”

Beliau berkata, rampasan tanah dan harta milik rakyat Palestin dibuat Zionis tanpa henti.

“Akibat ketidakadilan ini, ratusan nyawa yang tidak bersalah menjadi mangsa korban,” kata beliau menerusi ciapan di laman sosial X-nya.

Ciapan itu turut disertakan dengan kenyataan Wisma Putra yang menyaksikan Malaysia menyuarakan kebimbangan mendalam berhubung peningkatan pertempuran di dalam dan sekitar Semenanjung Gaza.

Kenyataan itu turut menekankan keperluan menghentikan segala kehilangan nyawa, penderitaan dan kemusnahan yang berlaku.

Setakat ini, seramai 413 rakyat Palestin dilaporkan terkorban manakala 2,300 cedera susulan pengeboman Israel ke atas Gaza, menurut Kementerian Kesihatan Palestin.

Dalam pada itu, Menteri di Jabatan Perdana Menteri, Dato’ Setia Dr Mohd Na’im Mokhtar menyeru supaya seluruh umat Islam untuk menunaikan solat sunat hajat dan membaca doa qunut nazilah serta bermunajat untuk saudara-saudara Islam di bumi Gaza, Palestin.

Jelasnya, masjid-masjid utama di bawah Jabatan Kemajuan Islam Malaysia (JAKIM) iaitu Masjid Negara, Masjid Putra dan Masjid Tuanku Mizan Zainal Abidin Putrajaya akan mengadakan solat hajat pada hari ini selepas solat isyak.

Begitu juga semua masjid dan surau di Wilayah Persekutuan Kuala Lumpur, Putrajaya dan Labuan di bawah seliaan Jabatan Agama Islam Wilayah Persekutuan (JAWI) akan mengadakan solat hajat pada tarikh dan waktu yang sama.

“Saya turut menyeru kepada Majlis dan Jabatan Agama Islam Negeri-negeri untuk turut sama-sama menyahut saranan ini untuk mengadakan solat hajat di masjid dan surau di negeri masing-masing,” kata beliau semalam melalui laman Facebooknya.

Rakyat Malaysia boleh terus mengikuti perkembangan Palestin melalui saluran Telegram ‘Terkini Palestin’ (https://t.me/terkinipalestin) dan memberikan sumbangan kepada rakyat Palestin melalui MyCARE di pautan http://mycare.qrd.by/palestin.


Hala Tuju Sistem Pendidikan Melestari Masa Depan

Ibu bapa mempunyai  harapan yang berbeza terhadap hasil pembelajaran  anak-anak setelah melalui alam persekolahan.

Mungkin sebahagian ibu bapa berharap anaknya memperolehi pencapaian cemerlang dalam peperiksaan dan seterusnya melanjutkan pendidikan sehingga peringkat tinggi dan akhirnya mendapat pekerjaan yang selesa.

Sebahagian ibu bapa lain pula berharap anaknya mempunyai ciri sahsiah dan akhlak yang terpuji dan tidak gusar jika  prestasi akademiknya rendah dibandingkan dengan rakannya.

Sebahagian ibu bapa lain pula berharap keseimbangan berlaku, anaknya cemerlang dalam bidang akademik dan pada masa yang sama, menonjolkan ciri-ciri unggul dalam akhlak dan peribadinya.

Hasil pendidikan seperti yang dihasratkan oleh  ibu bapa bergantung kepada hala tuju sistem pendidikan yang dilalui oleh anak-anak. Dalam hubungan ini, hala tuju sistem pendidikan negara telah melalui  beberapa fasa.

Pada tahun 50an, proses pendidikan pada umumnya adalah proses pengajaran dan pembelajaran (PdP) berlandaskan kepada hafalan. Pencapaian pembelajaran diukur  melalui peperiksaan awam. Gred diberikan berasaskan respons murid kepada soalan peperiksaan yang diberikan pada penghujung persekolahan.

Pendekatan pengajaran ketika itu  berasaskan kaedah latih tubi. Pencapaian murid diukur berdasarkan prestasi menjawab soalan peperiksaan dalam masa tertentu.

Kaedah pendekatan sistem persekolahan ketika itu berkait rapat dengan kemajuan  sosioekonomi negara. Negara memerlukan bilangan tenaga kerja yang cekap, mahir dan efisien dengan segera. Sistem pendidikan begini dapat memenuhi kehendak industri.

Pada tahun 60an, berikutan dengan reformasi pendidikan di seluruh dunia, para pendidik dan penggubal dasar pendidikan negara merasakan bahawa keupayaan murid menguasai kemahiran dengan cekap semata-mata tidak mencukupi.

Penekanan kepada kefahaman adalah penting dalam proses pengajaran dan pembelajaran. Murid bukan sahaja perlu menguasai kemahiran, tetapi juga mesti memahami  apa yang dipelajari.

Ketika itu banyak perdebatan berlaku dalam kalangan para pendidik mengenai sama ada kefahaman perlu ditekankan dahulu diikuti dengan kemahiran ataupun sebaliknya kemahiran diperlukan untuk mencapai kefahaman. ‘Makna’ dalam pembelajaran mula diberi penekanan dalam proses PdP. Kebermaknaan pendidikan menjadi teras utama dalam PdP.

Pada era 80an pula, para pendidik mula prihatin terhadap peranan pendidikan dalam membentuk manusia. Dalam banyak hal, proses pendidikan telah banyak melahirkan para cerdik pandai dalam pelbagai bidang.

Namun terdapat juga pelajar cemerlang dalam persekolahan tetapi  tidak mempamerkan sikap atau ciri peribadi yang dihasratkan oleh sistem pendidikan kita.

Ketika itu Falsafah Pendidikan Kebangsaan mula disuratkan sebagai hala tuju proses pendidikan. Nilai murni mula diterapkan dalam proses PdP.

Tetapi kehendak sosioekonomi menyebabkan pencapaian prestasi pelajar masih merupakan fokus utama pendidikan. Penerapan nilai murni tidak mendapat peranan utama. Pencapaian lebih diutamakan dan kemenjadian atau pembinaan akhlak dan sahsiah hanya sebagai sampingan semata.

Untuk mendepani cabaran terkini, negara memerlukan hala tuju pendidikan yang lebih konsisten dan lestari.

Pengalaman jelas menunjukkan bahawa hasil pembelajaran yang digariskan daripada pernyataan falsafah adalah lebih utama.

Negara sudah pasti tidak memerlukan rakyat yang bijak dan berketrampilan tetapi dalam masa yang sama mementingkan diri sendiri, menimbulkan gejala sosial, menyalahgunakan ilmu dan kuasa,  serta melakukan salah laku rasuah.

Sebaliknya kita memerlukan rakyat yang mempunyai sifat yang seimbang dan harmonis dari sudut jasmani, emosi, rohani dan intelek. Sahsiah seperti ini adalah lebih utama, konsisten dan lestari seperti yang tertera dalam Falsafah Pendidikan Kebangsaan

Ini memberi implikasi bahawa kita harus memberi penekanan kepada kemenjadian murid sebagai teras utama pendidikan. Pendidikan negara harus ditalakan sebagai proses berterusan kemenjadian manusia  yang bermula di peringkat sekolah.

Kementerian Pendidikan Malaysia (KPM) wajar membuat penilaian semula hala tuju pendidikan negara dengan menerapkan  Falsafah Pendidikan Kebangsaan dengan lebih mantap.

Usaha ini perlu bermula dengan mentakrifkan  “..insan yang seimbang dan harmonis dari segi intelek, rohani, emosi dan jasmani…”.

Dr Noor Azlan Ahmad Zanzali
Ahli Unit Penyelidikan dan Pembangunan Pendidikan IKRAM MUSLEH

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Bila nak menang basmi kemiskinan?

Sejak sebelum merdeka isu pembasmian kemiskinan adalah agenda tetap dalam setiap Rancangan Malaysia lima tahun. Ianya adalah merupakan komitmen daripada kerajaan dalam memastikan kehidupan yang lebih baik untuk sebahagian rakyatnya yang terpelosok ke kategori golongan miskin.

Badan dunia seperti Pertubuhan Bangsa-bangsa Bersatu (PBB) juga menjadikan matlamat pertama untuk mencapai Sustainable Development Goals (SDG) ialah menghapuskan kemiskinan dan kelaparan di mana saja di atas muka bumi ini pada tahun 2030.

Pelbagai ukuran kemiskinan digunakan dan setiap satunya memberi angka kemiskinan yang berbeza. Hakikatnya, ukuran apa pun yang digunakan, kemiskinan terus menjadi isu yang diperbincangkan dan seolah-olah tidak ada jalan penyelesaian yang tuntas dan tidak sepadan dengan bajet yang diperuntukkan.

Terkini, kerajaan mula menggunakan kaedah ukuran kemiskinan pelbagai dimensi yang mengambil kira pelbagai aspek yang boleh menyumbang kepada kemiskinan berbanding mengukur kemiskinan berdasarkan kepada pendapatan semata-mata.

Baru-baru ini, Jabatan Perangkaan Malaysia mengeluarkan kadar kemiskinan berasaskan pendapatan dengan kaedah baru yang ditambah baik. Dengan kaedah baru ini, pendapatan isi rumah kurang daripada RM2,208.00 pada tahun 2019 dianggap sebagai miskin.

Sebanyak 405,441 isi rumah yang tergolong dalam golongan miskin pada tahun 2019 berbanding 525,743 isi rumah pada tahun 2016.

Pandemik COVID-19 yang melanda tanah air menyebabkan berlaku apa yang dipanggil golongan miskin baru. Mereka ini terdiri daripada rakyat yang hilang pendapatan disebabkan impak COVID-19 ke atas ekonomi negara.

Berdasarkan kaji selidik yang dijalankan oleh Jabatan Perangkaan Malaysia, hampir 80 peratus syarikat mampu bertahan untuk meneruskan perniagaan dari sebulan hingga enam bulan sahaja.

Pandemik COVID-19 yang bermula sejak awal tahun ini sudah berlanjutan lebih enam bulan. Bahkan keadaan bertambah buruk dengan peningkatan kes positif setiap hari.

Perkembangan politik terkini di mana ada ura-ura untuk mengisytiharkan darurat akan lebih memburukkan lagi keadaan. Bilangan isi rumah yang akan tergolong dalam golongan miskin pasti akan meningkat untuk tahun 2020.

Untuk jangka masa yang panjang, impak daripada kemiskinan yang berterusan dan bakal diburukkan lagi dengan penurunan aktiviti ekonomi disebabkan COVID-19 akan melahirkan lebih ramai lagi rakyat yang akan berterusan bergantung kepada orang lain untuk meneruskan kehidupan.

Negara juga akan kehilangan modal insan yang produktif sekiranya berlaku peningkatan kepada isi rumah miskin. Perkembangan politik semasa juga sudah pasti akan menambahkan lagi statistik isi rumah yang tergolong dalam golongan miskin.

Usaha membasmi kemiskinan tidak akan menang sekiranya ianya perlu dimulai semula saban masa.

Dr Ahmad Zainuddin AbdullahAdvokasi Kemakmuran EkonomiPertubuhan IKRAM Malaysia


IKRAM Condemns Paris Attack

Pertubuhan IKRAM Malaysia (IKRAM) joins the people of the world to express shock and horror with the “inhuman terrorist attack” that took place in several parts of Paris last night that took more than 100 lives. This act of terrorism shows a complete disrespect for human life.

IKRAM condemns this act and hope that the individuals or group responsible for this horrendous act will be brought to justice.

IKRAM would like to invite the people of Malaysia to show support and convey our deepest sympathies and condolences to the families affected, the people and the government of France.

Let’s pray for a speedy recovery and for the world as a whole to be living a state of peace.

Dr Mohd Parid Sheikh AhmadPresidentPertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Jangkitan malaria zoonotik ancaman baharu Malaysia

SERI KEMBANGAN – Menteri Kesihatan, Khairy Jamaluddin Abu Bakar berkata, Malaysia sedang menghadapi ancaman baharu yang serius dalam jangkitan malaria iaitu peningkatan jangkitan malaria zoonotik.

“Jangkitan di Malaysia telah meningkat dengan drastik dari 376 kes pada 2008 kepada 3,575 kes pada 2021 dan telah muncul sebagai penyebab utama kematian malaria di Malaysia sejak 2017,” ujarnya dalam kenyataan sempena sambutan Hari Malaria Peringkat Kebangsaan hari ini.

Beliau berkata, selain jangkitan malaria manusia, Malaysia turut menghadapi ancaman baru yang lebih besar iaitu peningkatan jangkitan malaria zoonotik yang disebabkan oleh parasit Plasmodium knowlesi.

“Ia ditularkan dari haiwan (beruk/kera) yang merupakan perumah semula jadi bagi parasit ini kepada manusia melalui gigitan nyamuk Anopheles Sp.”

Tambahnya lagi, ia berbeza dengan malaria manusia, penularan jangkitan malaria zoonotik kerap berlaku di luar rumah.

“Peningkatan kes adalah disebabkan oleh pembukaan tanah yang pesat untuk aktiviti perladangan yang menyebabkan peningkatan pendedahan manusia kepada haiwan perumah semula jadi malaria zoonotik.”

Menurutnya, pada masa ini, rawatan malaria sedia ada berkesan untuk malaria zoonotik dan cabaran Kementerian Kesihatan (KKM) dalam menangani jangkitan ini adalah ketiadaan kaedah kawalan vektor yang berkesan bagi membendung penularan di luar rumah.

“Jika seseorang bergejala demam dan mempunyai sejarah masuk ke kawasan berisiko malaria atau baru pulang dari negara endemik malaria, perlu segera mendapat rawatan di fasiliti kesihatan. Pekerja yang terlibat dalam sektor perladangan dan perhutanan pula perlu menjalani saringan malaria secara berkala,” jelasnya.

Dalam pada itu, Khairy memaklumkan Malaysia telah berjaya mencapai sifar jangkitan tempatan malaria manusia untuk tahun keempat berturut-turut bermula 2018 hingga 2021.

“Kejayaan tersebut diperoleh hasil keberkesanan inovasi dan strategi pengurusan kes dan kawalan vektor yang dilaksanakan oleh KKM.”


Lebih takut CCTV daripada Tuhan?

“Benda ini haram, tidak boleh. Maknanya, kalau dia seorang Islam, dia bukan sahaja tipu pengundi, tapi dia juga tipu Tuhan!” tegas Pengerusi Kumpulan Media Karangkraf, Dato’ Hussamuddin Yaacub.

Beliau berkata demikian ketika menjawab soalan penonton mengenai isu ADUN dan Ahli Parlimen yang melompat parti dalam program Bicara Bina Negara ‘Hapuskan Rantaian RASUAH’ anjuran Pertubuhan IKRAM Malaysia dengan kerjasama Sinar Harian pada 1 Mac lalu.

Sedarkah kita dengan isu yang macam ‘virus’ yang terjadi lagi baru-baru ini dalam politik negara kita? Setelah seorang wakil rakyat melompat parti, seorang dan seorang lagi pun berbuat tingkah yang sama hingga mencalarkan imej parti yang telah dimenanginya dalam pilihan raya umum (PRU) lalu. Sungguh jelek sekali!

Kerana kepentingan diri, mereka sanggup menuding bermacam-macam terhadap parti yang telah memenangkannya demi untuk ‘melompat’ ke parti yang lain.

Boleh sahaja untuk kita sebagai rakyat tidak ambil peduli, namun sebenarnya isu itu perlu juga kita ketahui. Ia adalah berkaitan tentang integriti dan juga akhlak atau adab sebagai seorang yang telah dipilih rakyat ketika pilihan raya.

Sampai bila ia akan berterusan begini? Walaupun terdapat aku janji sebagai wakil rakyat, membawa suara-suara rakyat ketika PRU lalu, namun setelah ‘tidak suka’ dengan parti sendiri atau ‘ditawarkan’ sesuatu daripada parti yang lain, ia pun meninggalkannya tanpa rasa bersalah.

Amanah dan tanggungjawab terhadap parti perlu dijadikan pegangan kepada setiap pemimpin yang dipilih rakyat. Bukan semudah kata, jika suka bersama, jika tidak suka ditinggal, dibiarkan saja.

Sebagaimana kata Dato’ Hussamuddin dalam program tersebut, mereka lebih takut lagi dengan CCTV daripada Tuhan. Situasi ini perlu dibendung dengan lebih awal dan terperinci oleh setiap parti agar isu seperti ini tidak terjadi lagi.

Sedarlah wahai yang berhormat sekalian, apa yang dilakukan itu jelas bertentangan dengan etika seorang Islam apalagi integriti sebagai seorang yang dipilih rakyat.

Sewajarnya perkara ini tidak berlaku. Walaupun terdapat pergeseran dalam parti yang disertai, tanganilah dengan hikmah dan rasional, bukan ‘lompat’ ke parti yang lain dengan meninggalkan jutaan tanda tanya daripada rakyat serta pelbagai persepsi dan telahan di pihak parti yang ditinggalkan.

Kudis lompat parti dalam kalangan ahli politik ini adalah amat menjijikkan kerana ia boleh menyebabkan kerajaan yang dipilih rakyat sama ada di peringkat pusat mahupun negeri, jatuh.

Tanpa ada rasa bersalah kepada rakyat apalagi kepada Tuhannya, mereka lakukan demikian.

Kononnya pelbagai hujah yang ingin membenarkan diri mereka ketika melakukan tindakan yang jahat itu. Seperti peribahasa yang mengatakan, “menegakkan benang yang basah”.

Kalau orang yang percaya kepada Tuhan, takut kepada Tuhan, apabila menjadi wakil rakyat, dia tidak akan lompat parti. Ini kerana dirinya dapat jawatan itu kerana amanah. Jadi ia tidak boleh dipersia-siakan, ia amanah yang diserahkan kepadanya oleh rakyat dan merupakan tanggungjawabnya.

Sepatutnya apabila ia meninggalkan parti yang memilih dan mengangkatnya sebagai wakil rakyat, mereka perlulah meninggalkan kerusi Dewan Undangan Negeri (DUN) atau kerusi Parlimen yang dimenanginya.

Ini tidak, mereka membawanya bersama tanpa ada rasa malu. Sedarlah para wakil rakyat yang telah berbuat demikian.

Fenomena ini bukanlah baru terjadi. Ia telah berlaku di negara kita ini dengan rancaknya. Apalagi sejak tragedi yang mencemarkan politik Malaysia,  Langkah Sheraton pada Februari 2020 hingga tersungkurnya kerajaan Pakatan Harapan (PH).

Ia seterusnya merebak pula ke beberapa negeri seperti Melaka, Kedah dan Johor hingga menyebabkan kerajaan negeri-negeri tersebut jatuh ke tangan kerajaan yang memerintah kini.

Di mana suara dan #HerdikanSosial rakyat terhadap yang berhormat lari membawa sekali kerusi yang dimenangi?

Ayuh kita tegaskan, kita tolak politik yang jahat sebegini, tidak kira daripada parti apa pun.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Jaga Anak Istimewa, Rozalli Terima Anugerah Bapa Teladan

SERI KEMBANGAN – Hj Rozalli Hashim, Yang Dipertua IKRAM Kawasan Jasin, Melaka telah diumumkan sebagai penerima Anugerah Bapa Teladan 2022 oleh Pertubuhan Bapa Hebat Malaysia (Better Dads Malaysia).

Anugerah tersebut diumumkan semasa forum sempena Hari Bapa 2022 bertajuk ‘Bapa Hero Keluarga: Membina Ketahanan Bapa’ pada Sabtu secara dalam talian.

Anugerah Bapa Teladan 2022 disampaikan oleh Presiden Better Dads Malaysia, Mr Joshua Hong, turut disaksikan oleh pengasasnya, Mr Jason Leong.

Rozalli, 59, melahirkan rasa gembira dan bersyukur atas anugerah tersebut, namun menganggap masih ramai bapa hebat yang layak menerimanya dan boleh dijadikan teladan.

“Banyak bapa di luar sana yang merupakan bapa-bapa yang cemerlang dari pelbagai kaum, pelbagai agama, pelbagai latar belakang,” katanya dalam satu temu ramah.

Namun begitu, beliau menghargai pihak Better Dads Malaysia yang memberikan anugerah tersebut, juga kepada Pertubuhan IKRAM Malaysia.

Ketika ditanya tentang pengalaman sebagai bapa, beliau dengan merendah diri menjawab bahawa beliau bukanlah seorang bapa yang teristimewa di Malaysia.

“Saya melalui semua pahit suka duka sebagai seorang bapa sepertimana bapa-bapa di Malaysia juga,” jelasnya.

Menurut Rozalli, beliau ditakdirkan berkahwin dan dikurniakan anak pertama pada usia muda semasa berusia 24 tahun, dan pada tahun yang berikutnya mereka dianugerahkan dengan anak perempuan yang sangat istimewa (mengidap cerebral palsy) yang kini berusia 34 tahun.

“Sebagai seorang bapa muda bersama dengan isteri saya, kami terpaksa berusaha dengan masa yang singkat, kami mesti belajar bagaimana nak mendepani kehidupan anak yang sakit, anak yang istimewa.”

Tambahnya pada waktu itu, mengikut pengalaman keluarganya, memang tidak banyak sokongan yang boleh didapati daripada masyarakat untuk membantu mereka dalam menguruskan anak istimewa tersebut.

“Anak saya adalah anak yang amat cacat mengikut kategori yang ditetapkan pada waktu itu, Jadi anak saya tidak boleh buat apa-apa, sehinggakan makan minum pun berharap kepada bantuan.”

Katanya lagi, anaknya telah melalui pelbagai penyakit dan kesakitan, berada di hospital dalam masa yang lama.

“Sebagai orang yang bukan (belajar) dalam bidang sains, saya dan juga isteri terpaksa belajar banyak benda – seperti nak jadi doktor pula – cari cara macam mana nak jaga beliau, sehinggalah beliau dapat hidup dengan sejahtera hari ini,” kongsi beliau.

Jelasnya, beliau memastikan semua anaknya faham keadaan anak istimewa itu.

“Dari kecil saya dan isteri memang kami asuh anak-anak ini supaya mereka dapat memainkan peranan untuk sama-sama menjaga kakak mereka, adik mereka dan pada satu masa saya kata, abah dan mama akan tua dan kita memerlukan anak-anak (untuk menjaganya),” sambungnya.

Uniknya keluarga ini, mereka sentiasa mengadakan mesyuarat sejak anak-anak mereka kecil hinggalah dewasa, berkongsi apa saja masalah dalam keluarga.

“Tidak ada benda yang kami tidak tahu apa yang berlaku dalam kalangan ahli-ahli keluarga.”

Apabila anak-anaknya berkahwin, mereka turut berkongsi masalah dengan menantunya.

“Alhamdulillah pada hari ini anak menantu sudah banyak dapat membantu, jadi tugas kami bawa anak istimewa ini ke hospital sudah pun diambil alih oleh menantu dan anak. Jadi isu-isu tentang kesihatan dia dan sebagainya, kami kongsi dalam keluarga.”

Tambah Rozalli lagi, anak-anaknya bekerja tidak berjauhan dengannya, jadi mereka sentiasa meluangkan masa pada waktu tengah hari untuk menyantuni kakak mereka untuk dimandikan, dibersihkan dan diberi makanan.

“Setiap kali makan pada waktu yang diperlukan, sentiasa ada saja adik-beradiknya yang akan bersamanya.”

“Itulah yang dilakukan dalam keluarga ini dan pada masa yang sama, kami pastikan ada juga ruang masa keluarga ini yang digunakan untuk kebajikan masyarakat di luar sana.”

Beliau menekankan kepada semua bapa di Malaysia bahawa mereka tidak berseorangan dalam usaha untuk menjadi seorang bapa yang berjaya.

“Dengan kewujudan pertubuhan seperti Better Dads, Pertubuhan IKRAM Malaysia di bawah Institusi Keluarga Utuh, kita membantu dan mencari jalan dan sentiasa berbincang bersama-sama, apakah pendekatan yang terbaik yang dapat kita kongsikan kepada golongan lelaki, golongan bapa.”

Katanya, bapa ini adalah lelaki dan dalam al-Quran ada disebut, lelaki itu adalah pelindung kepada wanita dan perlu menjaga ahli keluarga, isteri, ibu, anak-anaknya selamat di dunia dan akhirat.

“Ada ayat al-Quran yang mengatakan bahawa peliharalah dan selamatkanlah keluarga kamu daripada api neraka.”

Jelasnya, jika kita ingin berjaya sebagai bapa, kita perlu menjadi seorang ‘rijal’ atau gentleman, iaitu orang yang boleh melindungi diri, isteri, keluarga, ibu bapa dan semua orang yang berada di rumahnya.

“Kalau kita tidak mampu menjalankan kerja itu, maka kita bimbang kebapaan kita atau gentlemanship itu akan terhakis.”

Menurutnya, Malaysia memerlukan bapa-bapa yang cemerlang, yang boleh berkorban dan membimbing anak-anaknya dan keluarganya untuk terus berjaya kerana cabaran yang dihadapi oleh bapa-bapa hari ini tidak seperti bapa-bapa masa dahulu.

“Kalau dulu bapa-bapa kita, bila anak-anak sudah bertambah dewasa, berkahwin, mereka lepaskan keluarga itu dan mereka boleh berehat.”

“Tapi bapa-bapa hari ini walaupun anak sudah dewasa dan sudah berkahwin, mempunyai keluarga, kita masih lagi ada peranan untuk menentukan bahawa keluarga anak-anak kita ini akan terus berjaya.”

Ini kerana ujarnya, cabaran yang dihadapi hari ini apabila negara sudah terbuka luas dengan masalah globalisasi dan sebagainya, maka bapa-bapa ini perlu dibantu, diberi latihan dan perlu sentiasa dibimbing.

“(Ini dilakukan) agar mereka dapat menjadi seorang bapa yang berjaya untuk anak-anak mereka, dan kemudian anak-anak mereka pula kepada generasi yang akan datang.”

Seorang lagi penerima Anugerah Bapa Teladan 2022 oleh Better Dads Malaysia ialah Yasir Dawat @ Robert, 76, seorang petani dari Sabah yang mendidik empat orang anaknya hingga berjaya dengan pencapaian terbesarnya ialah menjauhkan anak-anaknya daripada meminum arak.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Kekurangan Bekalan Telur Ayam Semakin Pulih

PUTRAJAYA – Kekurangan bekalan telur di pasaran negara ini semakin pulih susulan langkah sementara yang diambil kerajaan membenarkan telur diimport, kata Menteri Pertanian dan Keterjaminan Makanan, Mohamad Sabu.

Beliau berkata, ini terbukti apabila data daripada Jabatan Veterinar menunjukkan kekurangan telur pada Disember lepas hanyalah sebanyak sejuta, berbanding situasi kekurangan kritikal sebelum itu iaitu November sebanyak 157 juta dan 118 juta pada Oktober.

“Saya melapor diri di MAFS (Pertanian dan Keterjaminan Makanan) pada 5 Disember lepas. Selepas mendengar taklimat tentang situasi semasa bekalan telur, saya bersama pengurusan tertinggi MAFS bertemu beberapa pengeluar utama telur untuk mencari jalan penyelesaian terbaik supaya bekalan dapat dipulihkan.

“Data yang saya peroleh daripada Jabatan Veterinar menunjukkan kekurangan telur agak kritikal pada Oktober dan November 2022. Alhamdulillah, sekarang bekalan ayam dan telur sudah mula pulih, insya-Allah akan kembali stabil tidak lama lagi,” katanya dalam kenyataan pada Selasa.

Disember lepas, kerajaan membenarkan kemasukan telur ayam dari India menerusi laluan udara sebagai fasa percubaan bagi memastikan telur ayam yang diimport menepati piawaian yang ditetapkan.

Mengenai cadangan supaya kerajaan menghentikan eksport telur, Mohamad berkata, langkah itu tidak dapat dilakukan kerana kenaikan mendadak kos makanan ayam yang diimport dan kawalan harga yang terlalu lama hingga menekan pengeluar telur tempatan.

“Mereka (pengeluar telur) sangat mengharapkan hasil eksport telur untuk menampung kerugian dialami di pasaran tempatan kerana kawalan harga dikenakan terlalu lama dan boleh menyebabkan banyak syarikat terpaksa menghentikan operasi,” katanya.

Bagi menyelesaikan isu berkenaan, Mohamad berkata, MAFS telah mengadakan perbincangan dengan Kementerian Perdagangan Dalam Negeri dan Kos Sara Hidup serta Kementerian Kewangan, selain mencadangkan agar subsidi bersasar diberikan kepada rakyat memerlukan, sebelum harga telur diapungkan semula.


MyCARE Santuni Anak Yatim, Asnaf Tajaan di Filipina

SERI KEMBANGAN – Humanitarian Care Malaysia (MyCARE) telah menganjurkan Misi Kemanusiaan Filipina pada 26 Jun hingga 2 Julai lalu, sekali gus meraikan sambutan Hari Raya Aidiladha bersama masyarakat Islam di sana.

Misi MyCARE ini dianggotai Pengerusi, Dato’ Seri Ir Dr Kamal Nasharuddin Mustapha, Pengurus Besar Operasi Puan Roha Hassan, Pengurus Bahagian Penajaan Puan Raimi Sayuti dan Eksekutif Ahmad Harith Zuleffendi.

Misi Kemanusiaan ke Filipina kali ini bertujuan menyampaikan sumbangan penajaan anak-anak yatim dan asnaf di Bulacan dan Pulau Cebu serta menyantuni dan memantau perkembangan mereka yang ditaja MyCARE sejak 2016.

Di Bulacan, kumpulan misi ini  menziarahi sebuah rumah yang dimiliki Puan Norhaya, dihuni 20 orang ahli keluarga yang terdiri daripada anak-anak yatim, asnaf dan ibu tunggal, termasuk dua orang anak yatim yang ditaja MYCARE.

Anggota misi juga sempat menziarahi seorang ibu tunggal yang terpaksa berpisah dengan anak-anaknya sejak 10 tahun yang lalu setelah kematian suaminya.

Akibat dihimpit kemiskinan, beliau hanya mampu menanggung tiga daripada tujuh orang anak-anaknya, manakala empat lagi dijaga oleh ahli keluarganya yang lain secara berasingan.

Seorang lagi anak yatim yang ditaja MyCARE iaitu Aishah Alisya merupakan pelajar cemerlang yang sanggup menempuh perjalanan ke sekolah selama sejam dengan berjalan kaki setiap hari, dan beliau bercita-cita untuk melanjutkan pelajaran di Malaysia dalam bidang pendidikan dan bahasa Arab.

Dalam pada itu, MyCARE turut memantau perkembangan dan mendapatkan status semasa Madrasah Bulacan sekali gus mengagihkan sumbangan kepada para guru madrasah.

Misi kali ini juga berjaya melaksanakan aktiviti korban untuk dua ekor lembu tajaan Yayasan Buruj di Masjid Al Ihsaan sempena program MyQurbani.

Sebanyak 135 bungkus daging dan 500 bungkusan makanan telah berjaya diagihkan kepada keluarga anak yatim dan asnaf serta komuniti setempat, manakala aktiviti memasak dibuat secara bergotong-royong bagi menyediakan jamuan untuk 500 orang.

Di samping itu, anggota misi telah mengunjungi Madrasah Al Ehsan Al Islamiyyah dan dihiburkan dengan persembahan oleh anak-anak yatim yang merupakan pelajar di sana.

Madrasah ini mempunyai 155 orang pelajar tajaan MyCARE yang merupakan satu-satunya madrasah untuk anak-anak daripada komuniti sekitar Bulacan mendapatkan pendidikan Islam, melibatkan tenaga pengajar 12 orang ustaz dan ustazah.

Dalam kunjungan ini, MyCARE telah menyampaikan sumbangan elaun kepada semua guru dan 27 sukarelawan madrasah yang terlibat.

MyCARE juga terlibat dalam pembangunan madrasah ini yang mana setingkat lagi sedang dalam pembinaan bagi  menampung pembelajaran lebih ramai pelajar, di samping  akan dimanfaatkan untuk pengajian Islam bagi golongan dewasa dan aktiviti kemahiran komuniti setempat.

Misi Kemanusiaan Filipina turut bergerak ke Cebu Island bagi menyantuni  pelajar asnaf di sana. Ini merupakan tahun ketiga pihak MyCARE bekerjasama dengan pihak The Katabbayayong Centre for Change and Awareness (KCCA).

Seramai 30 orang pelajar asnaf dari pelbagai universiti di Pulau Cebu beroleh tajaan MyCARE, daripada pelbagai bidang antaranya pendidikan, sains politik dan lain-lain.

Majlis penyampaian tajaan di Cebu ini diserikan lagi dengan perkongsian istimewa oleh Dato’ Seri Kamal Nasharuddin yang memberikan beberapa tip bermanfaat agar mereka bersungguh-sungguh supaya menjadi pelajar yang berjaya dan cemerlang.

Untuk menyumbang, sila klik pautan-pautan berikut:

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Mejar Zaidi Ahmad: Hukuman Berat Tidak Setimpal Dengan Kesalahan

Keputusan perbicaraan Mejar Zaidi Ahmad  atas dua (2) kesalahan yang dituduh di bawah Seksyen 50 Akta Angkatan Tentera 1972 telah pun dibuat. Beliau didapati bersalah kerana melanggar prosedur ATM bersabit tuduhan-tuduhan berikut:

1. Membuat kenyataan kepada media tanpa kebenaran Menteri Pertahanan berkenaan isu dakwat tidak kekal yang dibekalkan oleh Suruhanjaya Pilihan Raya (SPR) dalam pilihan raya umum ke-13 (PRU-13) pada tahun 2013.

2. Berkongsi maklumat sulit berkenaan perpindahan tempat kerja beliau dengan pihak media tanpa kebenaran Majlis Angkatan Tentera.

Panel penghakiman dalam sidang Mahkamah Tentera pada 12 Januari 2015 telah menjatuhkan hukum buang kerja ke atas Mejar Zaidi, sekali gus menafikan faedah pencen yang sepatutnya beliau terima.

Pertubuhan IKRAM Malaysia (IKRAM) melahirkan rasa terkejut dengan hukuman yang dijatuhkan yang disifatkan begitu berat, tidak mengambil kira rekod perkhidmatan beliau yang baik malah didapati tidak setimpal dengan kesalahan-kesalahan yang dilakukan.

Berkenaan isu dakwat yang dicalit di jari pemilih yang tidak kekal, ia adalah satu isu yang telah dimaklumi ramai malah pihak SPR sendiri mengakui hakikat bahawa dakwat yang digunakan tidak kekal selama tujuh hari seperti didakwa.

Adapun ‘kesalahan’ yang Mejar Zaidi lakukan adalah membuat laporan polis berkenaan dakwat yang tidak kekal tersebut serta bercakap perkara yang benar kepada media. Lantas persoalannya, di manakah risiko, kerugian atau ‘damages’ yang telah dialami oleh ATM akibat pelanggaran terhadap prosedur ATM?

Selain daripada itu, IKRAM juga mendapati terdapat kecacatan dalam perjalanan perbicaraan Mejar Zaidi apabila wujud bukti bahawa pihak Ketua Panel penghakiman telah memberikan komen dalam Facebook pada bulan November 2014, yang bersifat prejudis terhadap kes pembelaan Mejar Zaidi.

Sehubungan dengan itu, IKRAM memohon agar pihak berkuasa tentera menyemak kembali hukuman yang telah dijatuhkan sidang panel penghakiman.

Semoga keadilan dapat dikembalikan kepada Mejar Zaidi.


IKRAM adakan kunjungan hormat ke IKIM

KUALA LUMPUR – Pertubuhan IKRAM Malaysia (IKRAM) telah mengadakan kunjungan hormat ke Institut Kefahaman Islam Malaysia (IKIM) pada Jumaat, 29 Oktober di sini.

Kunjungan tersebut disambut mesra oleh Timbalan Ketua Pengarah IKIM, Dr Mohd Zaidi Ismail dan Felow Utama/Pengarah Pusat SYARAK IKIM, Dr Mohd Farid Mohd Shahran.

“Pertemuan itu diadakan bagi memperkenalkan IKRAM secara ringkas dan menerangkan inisiatif-inisiatif IKRAM dalam Pasukan Petugas Masyarakat Progresif,” kata Ahli Jawatankuasa Pasukan Petugas Masyarakat Progresif IKRAM, Profesor Dr Omar Yaakob.

Tambahnya, kunjungan itu juga bertujuan membentangkan cadangan awal gerakan pemikiran Wasitiyah serta mendapatkan maklum balas dan mencari ruang kerjasama antara IKRAM dan IKIM.

Menurut beliau yang juga Ahli JKP dan Pengerusi Jawatankuasa Pendidikan IKRAM, salah satu ciri masyarakat madani, hadhari dan progresif ialah masyarakatnya celik maklumat, bersikap objektif dan saintifik dalam menerima dan menyebarkan ilmu.

“Namun, sebahagian di kalangan anggota masyarakat kita tidak mempunyai atau kurang menggunakan pendekatan yang benar dalam menerima, mengamal dan menyebarkan ilmu dan maklumat.”

Justeru itu, IKRAM mencadangkan agar dilancarkan gerakan pendekatan atau pemikiran Wasitiyah bagi menyebarkan kepentingan literasi dan persepsi terhadap maklumat dan media secara objektif, kritikal, tepat dan beretika.

Dalam pertemuan itu juga, wakil IKRAM membentangkan mengenai Masyarakat Progresif dan ciri-cirinya bagi membangunkan negara yang rahmah iaitu masyarakat berintegriti dan bermaklumat, keluarga yang utuh, masyarakat peduli serta masyarakat sejahtera, sihat dan selamat.

Selain Dr Omar, IKRAM turut diwakili Ahli JKP merangkap Timbalan Ketua Wanita, Dr Sabariah Baharun, Ahli Jawatankuasa Pendidikan, Ustaz Megat Mohamed Amin Megat Mohamed Nor, Pengerusi Persatuan Akademia IKRAM Malaysia, Profesor Dr Sahrim Ahmad dan Ketua Jabatan Penyiaran dan Komunikasi, Puan Siti Hamisah Manan.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


The Role of JAKIM in a New Malaysia

Pertubuhan IKRAM Malaysia (IKRAM) applauds the statement issued by the YAB Prime Minister, Tun Dr. Mahathir, on reviewing the role of the Department of Islamic Development Malaysia (JAKIM).

On the 24th of May 2018, the IKRAM Committee of Ulama held a Roundtable Discussion among Islamic Scholars to discuss matters pertaining to the administration of Islam in Malaysia.

In the best interests of today’s ummah (Muslim community), IKRAM wishes to propose the following resolutions for the consideration of the government:

1. The Pakatan Harapan government (PH) must carry out the administration of Islam in Malaysia in accordance with the Quran and authentic ahadith (Prophetic traditions), as mentioned by the YAB Prime Minister in his recent Ramadhan message:

“The recent general elections will bring about change in the running of the country and the administration of Islam. The Pakatan Harapan government will place emphasis on the teachings of Islam as found in the Quran and authentic ahadith.”

This concept of adherence to sound Islamic principles needs to be explained thoroughly, empowered, popularised, and executed by all Islamic institutions, administrative agencies, and enforcement agencies at both federal and state levels.

2. The Islamic approach of wasatiyyah (moderation) that unites the Muslim ummah needs to be incorporated and prioritised in all policies and in execution. A wasati approach entails a middle-ground, non-extreme understanding of Islam which is neither overly conservative and static nor astray from sound disciplines of Islamic knowledge. Exercising ijtihad (interpretation of legal sources) should be central to the management of current affairs, taking into account opinions from the Shafie mazhab (school of thought) and other mazahib as well as individual opinions from notable scholars.

3. Fostering Muslim unity on the basis of the Quran and authentic ahadith should also be made a priority. Disputes grounded in differences among mazahib, such as those between the Salafi and Asy’ari streams of aqidah (creed), need to be addressed and resolved. Other divisive disagreements, pertaining to minor issues of fiqh (jurisprudence), should be curbed.

However, diversity in views cannot be avoided entirely. As such, these differences should be respected. Discourse and discussion among experts in academic and civil settings should be encouraged.

4. Harmony between Muslims and non-Muslims should be made a national agenda. An understanding of fiqh al-muwatonah (discourse on citizenship) in the context of contemporary Malaysia needs to be featured in the manifestation of Islam as a religion of rahmah (mercy, compassion, benevolence). The mindless labelling of non-Muslims with contrasting views in certain matters as “kafir harbi (those on whom war can be waged)” and “enemies of Islam” must cease. Islamic institutions and agencies under the Prime Minister’s Department should play a serious role towards achieving this objective.

5. Extreme Islamic doctrines, whether disseminated throughout society or practised in Islamic institutions and agencies, must be eradicated. A stop must be put to practices such as takfir (accusation of heresy), fanaticism towards individuals and groups, and labelling.

The appointment of officials with extremist leanings and the presence of unhealthy propaganda among certain religious agencies should be checked. The roles of such agencies may be revised so that they function as entities that internally eliminate or rectify such ideologies.

6. Dakwah (conveyance of Islamic teachings) to Muslims and non-Muslims alike must be spurred with human and financial resource empowerment, employing both mainstream and social media and also face-to-face methods. Dakwah approaches integrating wisdom, advice, sound arguments, academic discourse, and good conduct should be allowed to flourish.

7. Scholars who are authorities in their respective fields should be impartially highlighted by the mass media in order to promote a culture of knowledge in society.

8. Institutions and agencies related to Islamic affairs under the Prime Minister’s Department, such as JAKIM, should be maintained and their administration improved. However, the roles, structures and operational systems of these departments, and the function of individuals heading them require revision so as to avoid redundancy and to enhance efficiency.

9. The appointment of any individual to a post must be based on qualification and expertise, in line with the aspirations of and direction set by the government.

10. All parties based within civil society and/or the government should refrain from raising sensitive religious issues that may cause strife or disunity, or bring about negative perceptions. However, such issues may be discussed by qualified individuals through academic platforms and discourses.

11. The Shariah Court needs to be empowered and its jurisdiction reinforced. This process must commence immediately.

12. In Buku Harapan, a paragraph in the 11th manifesto states:

“The power of the Malay Sultans in the administration of religion and the customs of the Malay people will be returned to their respective states, and federal intervention in such matters will cease.”

This paragraph needs to be well-elaborated so as to not cause misconceptions regarding the role and responsibility of the federal government in upholding Islam as the Religion of the Federation. A committee may be assembled to identify such “federal intervention” and to advise on its resolution.

13. An article of the Malaysian Constitution which states that “Islam is the Religion of the Federation” needs to be upheld and its spirit observed in every ministry, institution, and in the lives of the Malaysian people as a whole.

Ustaz Haji Burhanuddin bin LukmanVice President of IKRAM / Chairman of the Committee of UlamaPertubuhan IKRAM Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Living in a courteous society – A dream?

Having stayed in Malaysia since I was born, yet travelling overseas once in a while and watching tragic international events unfold on television, I can certainly attest to the idea of living in a courteous society.

It is precisely because Malaysia is famous for its courteous people. Unfortunately, because of the Covid-19 pandemic, we can only see the plight of millions of hapless people splashing in the news almost every day.

What seemed to be a feast for our eyes and ears are fabricated news, rumours and false accusations. I start asking myself this question – Will it be a dream for us to live in a courteous society ten years later? Perhaps it is prime time for us to revisit the challenges of instilling courtesy in our society today.

There is often a dilemma between putting our own interests before others and thinking of others before ourselves. Depending on the situations we are in coupled with our personalities, both become plausible ways of behaving.

In our materialistic and individualistic society today, it is easy for us to fall into the temptation of egocentrism. Instead of believing in that age-old slogan that if we do good, it will eventually come around to us, we are determinedly impatient to obtain what we want as quick as possible.

Overstepping others and ensuring that one reaps all the benefits from a particular action are unavoidable if one wants to succeed in life. Consider the behaviour of those at a flash sale. The boorish behaviour of people trying to get the best deals is a common sight.

The common saying, “A sale brings out the worst in people” applies precisely because these people are only thinking of themselves and do not want to lose out to those around them. This is a societal norm despite the fact that one might argue that these appearances seem crude and immoral.

The way I see it, this selfish attitude is befitting in situations we are all facing now. In the situations where resources are limited, if one person obtains what he wants, it will definitely be at the expense of someone else. It will be difficult to depend solely on kindness and courtesy to others to assist you.

Even in the working world today, we have to fight to obtain what we want. The slogan ‘to each his own’ forms the basis on which many go about their daily activities. In almost everything we do, we will find ourselves faced with some kind of competition or other.

Whether it is to get the ideal job or receive the much-desired promotion, many workers will find it necessary to do their best. Plus, we tend to uphold the principle ‘living our lives to the fullest’ with the short lifespan we have.

A salient characteristic of those who lead fulfilling lives is their immense propensity to be optimistic. Having optimism is paramount in our working world as we are continuously facing problems and challenges that may upset us.

Foremost in a fulfilling life is the ability to take the initiatives which drive us to challenge ourselves to do better than others.

This is especially relevant for those who choose to start families at a young age. To complete the social structure and enable economic progress, they will think of themselves first so that they will not be at the losing end.

However, as mentioned earlier, different situations can be handled differently. In school, sharing notes and ideas with friends who require help with their work will not cause one to lose out. In fact, this is an ideal opportunity for courtesy to be inculcated.

Often, working as a team and not self-centred behaviour is what produces results. Children do not simply come to this world hard-wired for their ugly behaviours. I believe this is quite the opposite.

Children are born with the natural inclination toward compassion, courtesy and kindness, but the seeds of these values should be sown effectively and a school is a great place to start with.

Good manners are essential in society; thus, efforts to exhibit graceful behaviours are much needed in schools. We need to know that courtesy is not easy to pick up if we constantly put more emphasis on academic performance.

In Japan, one key aspect of their education system is that they do not take any examinations until they reach the age of 10.

Since young, Japanese children were taught to respect their learning environment by cleaning their school themselves. It is hugely insightful how education aids the progress of society, thereby impacting everyone to enjoy its progress as well.

Most importantly, it should be noted that children should to a certain extent be expected to behave well to the elderly and people around them. Respect and filial piety should dominate relationships between parent and child.

Children today are obligated to take care of their parents purely for the reason that they are repaying their ‘debt’ in the past and many more are living with them even though they are working adults.

Married ones treat their parents as the expected caregivers of their children. As a result, these aged parents have to continue sacrificing their time for their children. If courtesy had been instilled, why would such things happen in our society today?

In fact, courtesy should be a way of life with growing children as well as the grownups. It should not be seen as behaviours that are meant for special occasions where people turn on and off according to their whims and fancies.

To conclude, I feel that living in a courteous society will not be a dream if we were able to educate our children to rise to new heights.

In fact, there is usually a greater level of cohesiveness among the population in a courteous society. This aids in deepening the level of friendship, understanding and tolerance among the people as well.

Wong Siew Fang, a teacher at SMK Chung Hua, Sibu, Sarawak.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


IKRAM kutuk serangan ke atas Dr A’idh al-Qarni di Filipina

Pertubuhan IKRAM Malaysia (IKRAM) mengutuk sekeras-kerasnya serangan oleh kumpulan bersenjata ke atas pendakwah tersohor dari Arab Saudi, Syeikh Dr A’idh al-Qarni di Zamboanga, Filipina.

IKRAM merafakkan syukur ke hadrat Ilahi kerana beliau kini dilaporkan stabil setelah menerima rawatan di Manila. Seluruh pimpinan dan ahli-ahli IKRAM sentiasa mendoakan agar beliau segera diberikan kesembuhan, in-syaa-Allah.

IKRAM juga turut mendoakan agar semua pendakwah diberikan keselamatan dalam menyampaikan dakwah di mana jua lapangan dan di mana-mana sahaja di seluruh dunia. Amin.

Ustaz Dr Mohd Parid Sheikh AhmadPresidenPertubuhan IKRAM Malaysia (IKRAM)


Kebersihan: Jemaah Haji Malaysia Jadi Contoh

MAKKAH – Naib Menteri Haji dan Umrah Arab Saudi, Dr Abdulfattah Suliman Mashat memuji pemikiran sivik jemaah haji Malaysia dan menyeru negara lain untuk mencontohi mereka.

“Malaysia adalah satu-satunya negara yang membersihkan khemahnya di Arafah dan Mina, dan kawasan terbuka di Muzdalifah di mana jemaah haji menghabiskan setengah malam semasa Masyair,” kata Dr Abdulfattah.

Beliau telah meminta beberapa foto daripada Tabung Haji (TH) supaya ia dapat digunakan sebagai contoh bagi negara lain untuk mengikutinya pada musim haji berikutnya.

“Menjaga kebersihan adalah sebahagian daripada tanggungjawab kita sebagai seorang Islam. Kami ingin mengucapkan terima kasih kepada TH dan jemaah haji Malaysia yang menjayakan kempen ini,” katanya kepada media Malaysia selepas bertemu dengan pegawai-pegawai kanan TH di Kementerian Haji dan Umrah di sini.

Dalam pada itu, beliau telah berbincang dengan TH mengenai bagaimana untuk melaksanakan konsep hijau pada tahun depan.

Turut hadir Ketua Delegasi Haji Malaysia 1439H, Dato’ Sri Syed Saleh Syed Abdul Rahman dan Timbalan Ketua (Kebajikan Jemaah Haji), Nurrin Anuwar Shamsuddin.

Sebelumnya, TH telah melancarkan kempen kebersihan dan gotong-royong secara besar-besaran semasa Masyair yang bertujuan untuk memastikan tapak khemah dan terbuka yang diduduki oleh rakyat Malaysia menjadi contoh yang akan diikuti oleh negara-negara lain.

Sehubungan dengan itu, ramai jemaah haji menyertai kempen dipimpin oleh sukarelawan TH yang dipanggil Sahabat Maktab itu.


Syukuri kenikmatan, bersederhana dalam kehidupan

Ramai manusia yang merungut bahawa kehidupan mereka selalu gelisah walhal hidupnya dipenuhi dengan harta berlimpah. Apa sahaja yang dia mahukan, semua dapat dimilikinya. Malangnya, ketenangan hati begitu sukar untuk mereka dapatkan.

Bukankah begitu banyak kita saksikan manusia berharta tapi menjadi penagih dadah yang kemudian hari menghancurkan hidupnya? Ada pula yang bergelar selebriti tapi membunuh dirinya sendiri akibat tekanan perasaan padahal kehidupannya adalah mewah.

Oleh yang demikian, kekayaan sebenarnya bukanlah penjamin kebahagiaan. Bersederhana dalam kehidupan itulah yang lebih menenangkan jiwa.

Dengan bersederhana, kita tidak perlu gelisah dalam menjaga harta yang berlimpah. Begitu ramai manusia tidak berasa tenang disebabkan harta, selalu berasa bimbang jika hartanya tersebut direbut dan jatuh ke tangan orang lain.

Manakala mereka yang hidup dalam kesederhanaan lebih tenang jiwanya. Wajah mereka sentiasa kelihatan meneduhkan.

Kita ambil contoh daripada gaya hidup ala Rasulullah SAW. Dikisahkan dalam sebuah hadis bahawa pernah dapur baginda tidak berasap dalam tempoh sebulan. Ini bermakna tiada aktiviti masak memasak di dapurnya. Baginda dan isterinya cuma memakan buah kurma dan meminum air putih.

Selain itu, Rasulullah hanya mempunyai beberapa helai pakaian untuk dipakai, tidak mewah tapi cukup bersih dan rapi. Padahal baginda adalah pemimpin kaum Muslimin ketika itu dan merupakan seorang utusan Allah.

Di kala raja-raja kaum kafir memakai pakaian dan mahkota yang mewah pada zaman tersebut, Rasulullah SAW lebih memilih hidup sederhana.

Walaupun begitu, jiwa baginda berasa tenang, sentiasa bersyukur kepada Allah SWT. Kesederhanaan itu meningkatkan lagi ketakwaannya kepada Allah.

Jangan mengeluh apabila kehidupan kita tidak serba mewah. Ini kerana kemewahan juga merupakan sebuah ujian.

Boleh jadi harta yang berlimpah mengakibatkan fitnah terhadap agama kita, iaitu jika ia menjadikan kita semakin jauh daripada ibadah kepada Allah SWT. Ini kerana kita hanya sibuk mengurus hal ehwal harta tersebut.

Namun demikian, apabila Allah menganugerahkan kita rezeki yang lebih, hendaklah kita menggunakannya dalam perkara kebaikan. Bersyukurlah kepada Allah dengan cara yang diredai-Nya, iaitu membelanjakan harta tersebut dalam perkara kebaikan.

Misalnya, bersedekah kepada mereka yang memerlukan, memberikan hadiah kepada ibu dan ayah, adik-beradik mahupun kaum kerabat yang lain, belanja kawan-kawan menjamu selera di kedai makan atau memberi makan kepada anak-anak yatim dan fakir miskin serta warga emas.

Kelebihan rezeki yang diberikan oleh Allah itu jangan sesekali digunakan untuk perkara maksiat, contohnya berpesta liar, menagih dadah, melanggan pelacur dan sebagainya. Sesungguhnya semua itu tidak mendatangkan kedamaian dalam hati.

Keseronokan yang dinikmati melalui jalan kemaksiatan itu hanyalah bersifat sementara tetapi yang timbul kemudian adalah kesengsaraan dan penyesalan. Ia akan terus menghantui anda sepanjang kehidupan.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


2,000 Meriahkan Karnival Kita Anak Malaysia

KUALA LUMPUR – Karnival Kita Anak Malaysia (KAMI) yang berlangsung di UTM Kuala Lumpur di sini telah melabuhkan tirai pada petang Jumaat lalu dengan kehadiran kira-kira 2,000 orang pengunjung.

Timbalan Presiden IKRAM, Dato’ Dr Hassan Basri Awang Mat Dahan telah merasmikan KAMI yang julung kalinya dianjurkan IKRAM sempena Bulan Kebangsaan (SBK) 2022.

“Masyarakat Malaysia masyarakat yang berbilang-bilang bangsa, budaya dan agama tetapi hidup dalam rukun dan damai,” ujarnya.

Sebagai gimik pelancaran, lima pemuda berpakaian kaum-kaum di Malaysia dan kostum panda memakaikan pakaian tradisional Melayu kepada Dato’ Dr Hassan Basri.

Sebelumnya, karnival dimulakan dengan senaman kecergasan Zafina dengan elemen tarian zapin oleh Zafina Fitness telah diadakan pada awal pagi di Dataran Ilmu.

“Walaupun orang ramai, tetapi susunan reruai dan tempat persembahan yang strategik dan teratur menyebabkan suasana rasa santai,” ujar seorang pengunjung yang datang bersama dua orang anak kecilnya yang turut menyertai salah satu pertandingan yang dianjurkan.

KAMI turut diserikan dengan persembahan lagu patriotik serta lagu tema Selamanya Malaysia oleh SampaiJadi Records, tarian zapin, tarian Keluarga Malaysia dan tarian singa, yang merupakan antara acara yang ditunggu-tunggu oleh para pengunjung.

Selain itu, KAMI dimeriahkan lagi dengan persembahan bertenaga seni silat rajawali, wusyu, taichi dan silambam, di samping persembahan gendang urumi melam.

Terdapat juga aktiviti selari sepanjang hari iaitu Zon Interaktif (permainan kebudayaan), pelbagai permainan dan pertandingan di Zon Kanak-kanak dan khidmat kesihatan di Zon Kesihatan, di samping gerai makanan dan reruai pameran.

Turut berlangsung forum wanita “Teguh Bersama Memerangi Keganasan Terhadap Wanita” pada tengah hari, diikuti dengan penyampaian hadiah dan bicara berirama pada petangnya.

Pada penghujung karnival, Timbalan Pengarah Jabatan Perpaduan Negara dan Integrasi Nasional (JPNIN) Wilayah Persekutuan Kuala Lumpur, Encik Sukri Omar, mewakili Ketua Pengarah JPNIN Pusat telah merasmikan majlis penutup KAMI dan SBK 2022.

“Tahniah dan syabas kepada IKRAM atas kejayaan menganjurkan KAMI 2022 sempena Hari Malaysia,” kata Sukri.

Majlis diserikan dengan penyerahan bendera Malaysia oleh wakil Konvoi Amal Perpaduan, Dato’ Dr Oteh Maskon daripada MyIKRAM Bikers kepada Sukri sebagai simbolik berakhirnya jelajah konvoi.

Beliau seterusnya menyampaikan barang bantuan kepada mereka yang memerlukan melalui wakil IKRAM Kuala Lumpur, Selangor dan Putrajaya.

Presiden IKRAM, Hj Badlishah Sham Baharin dalam ucapan penutupnya berkata, Malaysia dikenali di mata dunia sebagai negara yang cukup kaya dengan bangsa dan budaya yang berbeza-beza.

“Sungguhpun menguruskan kepelbagaian ini penuh dengan liku-liku yang mencabar, namun tidak kurang detik-detik indah yang telah mewarnai sejarah tanah air kita,” ujarnya.

Beliau menzahirkan penghargaan dan tahniah kepada pasukan Sambutan Bulan Kebangsaan 2022 dan jawatankuasa pelaksana KAMI atas kejayaan masing-masing menggerakkan kempen dan karnival tersebut.

Beliau turut memberikan penghargaan kepada semua pihak serta agensi kerajaan seperti Kementerian Perpaduan Negara, JPNIN dan DBKL, pihak swasta, beberapa ahli parlimen serta NGO pelbagai bangsa, agama, budaya dan latar belakang.
“IKRAM juga mengucapkan ribuan terima kasih kepada para pengunjung KAMI 2022 yang bersama-sama memeriahkan karnival ini dan semua yang terlibat sama ada secara langsung atau tidak langsung. Walau Kita Berbeza, Tetap Teguh Bersama.”

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Konvoi Amal Perpaduan Jelajah Pantai Timur

SERI KEMBANGAN – Kelab motosikal besar oleh MyIKRAM Bikers (MIB) meneruskan misi kedua jelajah Konvoi Amal Perpaduan di negeri-negeri Pantai Timur pada 20 dan 21 Ogos lalu.

Konvoi bermula pada Sabtu dari stesen minyak BHP Gombak di Lebuh Raya Pantai Timur (LPT) dengan edaran stiker Teguh Bersama dan risalah Sambutan Bulan Kebangsaan (SBK 2022) kepada para pengguna lebuh raya.

Di Kelantan, pasukan konvoi tiba di Sekolah Rendah Islam (SRI) Aman Machang bagi memupuk kesedaran tentang SBK 2022 serta program agihan bantuan kepada golongan memerlukan.

Pada keesokannya, konvoi MyIKRAM Bikers memeriahkan perasmian Bulan Kebangsaan di SRI Al-Amin Kuala Terengganu dan seramai 14 penerima sumbangan pelbagai kaum hadir menerima sumbangan.

Pada hari yang sama, Konvoi Amal Perpaduan diteruskan di destinasi akhir Kampung Tuan, Beserah, Kuantan.

Di sana, IKRAM Indera Mahkota telah menganjurkan pelbagai program untuk melengkapkan konvoi amal ini, dengan kerjasama IKRAM Pahang, Yayasan Ikram Malaysia, Tok Empat Kampung Beserah dan Pengerusi Surau Kampung Tuan.

Dalam program itu, sumbangan baucar yang ditaja oleh Yayasan Ikram Malaysia dan MyCARE Pahang telah disampaikan kepada 50 orang asnaf dan ibu tunggal.

Pihak Surau dan penduduk Kampung Tuan pula turut bergotong-royong menyediakan bubur lambuk yang diedarkan kepada penduduk sekitar, diserikan kanak-kanak menyertai pertandingan mewarna dan tazkirah berkenaan penghayatan kemerdekaan.

Program turut dimeriahkan dengan kehadiran kumpulan motosikal daripada Z8/Z9 Trooper Kuantan yang turut memberi sumbangan kepada pihak Surau dan membuat edaran bubur lambuk ke kawasan sekitar.

Untuk info lanjut Sambutan Bulan Kebangsaan, layari https://linktr.ee/teguh_bersama.


Pengambilan ubatan ketika Ramadan

Ramadan ialah bulan suci yang dihidupkan oleh umat Islam yang normal kesihatannya. Bagi mereka yang sihat ini, berpuasa diwajibkan pada bulan Ramadan. Namun ramai penganut agama Islam yang berpenyakit serta mengambil ubat suka dan bersedia untuk berpuasa.

Bagi yang sihat atau sakit, mereka tetap mahu mengabdikan diri kepada Allah SWT serta menuruti sunnah Rasulullah SAW menerusi puasa bulan Ramadan. Ini sudah tentu melambangkan keazaman yang sangat tinggi.

Para pesakit ini tidak mahu penyakit dan rawatan ubatan menjadi penghalang kepada mereka dalam melaksanakan rukun Islam ini. Bagi mereka, keberkatan Ramadan serta kemanisan iman mengatasi kesukaran yang mereka hadapi lantaran penyakit mereka.

Di sinilah peranan penting doktor yang merawat serta mempreksripsi ubat. Begitu juga dengan tanggungjawab ahli farmasi yang mengendali ubat untuk diberikan kepada pesakit.

Para profesional penjagaan kesihatan mempunyai tanggungjawab memastikan keputusan untuk tindakan pesakit mestilah dilaksanakan selepas perbincangan bersama. Pesakit perlu mengetahui akan had dan kebolehan dirinya untuk berpuasa.

Sementara semua pesakit yang berada dalam rawatan farmakologi atau farmasi (farmakoterapi) perlu mendapatkan nasihat doktor dan ahli farmasi mereka, berikut ialah beberapa nota panduan yang boleh dipertimbangkan.

Kesihatan diutamakan dalam Islam. Sikap memaksa diri untuk berpuasa serta mengorbankan kesihatan tidak dibenarkan dalam Islam.

Umumnya suntikan, penyedut (inhaler), supositori dan ubat titik ke telinga dan mata boleh digunakan.

Pesakit diabetes atau kencing manis menghadapi risiko hipoglisemia atau keadaan kurang gula dalam tubuh.

Pesakit diabetes yang mempunyai banyak komplikasi tidak digalakkan berpuasa. Pesakit yang mengambil insulin perlu berbincang dengan doktor yang merawat tentang keperluan mengukur aras glukos sebelum, semasa dan selepas puasa. Simptom serta tanda penting gula darah rendah mestilah diketahui oleh pesakit.

Ubatan-ubatan yang perlu diambil beberapa kali sehari mestilah diubah suai pengambilannya. Nasihat doktor yang diikuti dengan taat dapat mengelakkan komplikasi tidak diingini.

Air merupakan bahan penting bagi hidrasi badan secara optimum sewaktu puasa. Aktiviti yang melibatkan pesakit terdedah kepada keterikan sinaran matahari serta suhu yang tinggi mestilah dielakkan. Jika penyahhidratan berlaku, pesakit mestilah berbuka puasa dan minum air secukupnya.

Bagi pesakit psikiatri pula, prinsip pengambilan ubat atau farmakoterapi semasa berpuasa pada bulan Ramadan adalah sama dengan pesakit lain yang sedang menjalani farmakoterapi.

Ubat yang perlu diambil tiga kali sehari atau jika diperlukan sekali dalam sehari perlu diubah suai pengambilannya menurut masa berpuasa, berbuka dan waktu sahur.

Ubat antidepresan untuk kemurungan, antianzieti untuk kebimbangan, penstabil mood untuk kecelaruan mood, antipsikotik untuk kumpulan penyakit psikosis merupakan kelompok ubat psikiatri yang kompleks.

Pesakit yang mengambilnya memerlukan perhatian rapi daripada doktor. Berlainan pesakit berlainan pula reponsnya kepada rawatan ubatan ini.

Kesan sampingan seperti pening kepala, penglihatan kabur, keletihan serta kelemahan merupakan isyarat yang serius kepada pesakit bahawa komplikasi sudah mula berlaku, khususnya jika pesakit mengambil ubat sambil berpuasa.

Penyahhidratan, aras glukos yang berkurangan serta hipotensi atau kekurangan tekanan darah adalah antara komplikasi yang mesti diberitahu oleh doktor kepada pesakit yang menjalani rawatan psikiatri.

Apa-apa pun jenis ubat diambil pesakit, perbincangan dengan doktor yang merawat adalah satu kewajipan supaya puasa yang dilaksanakan menjadi selamat dan kesihatan terjaga pada bulan Ramadan. Allah SWT tidak membebankan sesuatu jiwa lebih daripada apa yang dapat dapat dipikul oleh hamba-Nya itu.

Profesor Datuk Dr Mohamed Hatta Shaharom
Pakar Psikiatri dan Presiden, Persatuan Terapi Psikospiritual Malaysia

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Kesengsaraan kaum Uighur di China perlu pembelaan

Mereka adalah Zakaria Arman, Salehudin Ali, Jaefar Amin, Osman Abbas, Alin Osman, Asen Ziyali, Taher Kasim, Ibrahim Rexiti, Nurudin Muhammad, Abdul Kader, and Yusuf Ahmed.

Mereka telah ditahan oleh kerajaan Malaysia atas tuduhan memasuki negara ini tanpa permit yang sah. Sebenarnya mereka adalah pelarian yang telah memasuki Malaysia melalui Thailand pada bulan April lepas. Adalah difahamkan hasrat mereka ialah hendak pergi ke Turki. Namun kerajaan China telah meminta kerajaan Malaysia memulangkan mereka kembali ke negara China.

Sebab utama kenapa tahanan Uighur ini tidak mahu pulang ke negara China ialah kerana mereka tahu bahawa mereka akan dipenjarakan dan besar kemungkinan akan diseksa. Berita berkenaan kesengsaraan ribuan rakyat Uighur yang beragama Islam di dalam penjara-penjara di di wilayah Xinjiang di China bukan sesuatu yang rahsia lagi bahkan di ketahui oleh seluruh dunia.

Ada laporan menyatakan terdapat tahanan yang dipaksa meminum arak atau memakan khinzir. Bahkan ada laporan menyatakan terdapat kes di mana wanita Uighur dipaksa berkahwin dengan lelaki China yang bukan beragama Islam.

Motif utama tindakan zalim oleh pihak berkuasa China terhadap rakyat Uighur ialah untuk menghapuskan semangat kebangsaan mereka. Ini kerana rakyat Uighur merasakan mereka sebenarnya bukan keturunan China tetapi adalah berketurunan Turkic. Oleh itu, budaya dan agama mereka berbeza dari budaya rakyat China yang lain.

Apa yang membuat suasana menjadi lebih teruk ialah terdapat segolongan rakyat Uighur yang merasakan bahawa sebenarnya tanah air mereka di Xinjiang telah dijajah oleh negara China dan oleh itu, mereka berhak untuk berjuang untuk memerdekakan tanah air mereka. Ini adalah salah satu sebab kenapa pihak berkuasa China telah bertindak keras dan kejam terhadap rakyat Uighur yang lain.

Sebenarnya tindakan yang keras dan zalim terhadap rakyat Uighur dalam usaha menghapuskan semangat kebangsaan mereka bukanlah penyelesaian kepada masalah. Bahkan ini akan membuat masalah menjadi lebih teruk di masa hadapan.

Sepatutnya kerajaan China belajar dari pengalaman di negara lain yang mengadapi masalah tuntutan dari kumpulan pemisah seperti di Mindanao di Filipina, Chechnya di Russia, dan Pattani di Thailand di mana cara yang terbukti lebih berkesan untuk meredakan keadaan di Xinjiang ialah dengan berdailog dengan puak pemisah dan memberi lebih banyak kebebasan atau autonomi di wilayah tersebut.

Sementara itu, kerajaan Malaysia tidak harus tunduk dan patuh kepada permintaan kerajaan China untuk menghantar balik 11 tahanan Uighur itu setelah mengetahui tindakan kejam dan zalim yang akan dilakukan terhadap mereka nanti.

Sekurang-kurang nya ini akan menghantar satu mesej kepada kerajaan China bahawa Malaysia mengetahui dan peka akan kezaliman yang sedang berlaku terhadap rakyat Uighur di Xinjiang dan tidak akan bersekongkol dengan mereka dalam aspek itu.

Prof Mohd Nazari IsmailKetua Biro Penyelidikan IKRAM


Ambil Pengajaran Perpaduan Dalam Ibadat Haji – Agong

SEPANG – Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah bertitah, perhimpunan haji yang merupakan satu manifestasi syiar perpaduan ummah yang maha agong, boleh dijadikan tauladan dan pengajaran di Malaysia.

Justeru, jemaah haji dan seluruh rakyat Malaysia diseru agar mengambil pengajaran daripada kesatuan serta perpaduan umat Islam ketika mengerjakan rukun Islam kelima itu.

“Lantaran itu, saya menyeru kepada para bakal haji dan seluruh rakyat Malaysia untuk mengambil pengajaran daripada kesatuan dan perpaduan ummah dalam perhimpunan terbesar manusia di dunia ini, untuk sama-sama kita jadikan tauladan serta pedoman dalam membentuk semangat perpaduan dan ikatan ukhuwah di negara Malaysia yang kita cintai ini,” titah baginda.

Baginda bertitah demikian selepas berkenan berangkat ke majlis mengucapkan selamat jalan kepada jemaah haji ke tanah suci di Movenpick Hotel and Convention Centre KLIA di Sepang pada Selasa.

“Menjadi tetamu Allah SWT dalam sebuah perhimpunan terbesar umat Islam ini, mengajar kita untuk bersabar, bersifat toleransi dan juga saling hormat menghormati sesama tetamu Allah yang lain.”

Titah Al-Sultan Abdullah lagi, jemaah haji musim ini perlu terus mengekalkan nama baik negara dan sentiasa menjaga diri ketika melaksanakan ibadat berkenaan.

“Kepada para bakal haji sekalian, saya berharap agar tuan-tuan dan puan-puan akan sentiasa menjaga diri dan nama baik negara.”

Tambah baginda lagi, semasa di tanah suci kelak, ikuti segala nasihat dan panduan kesihatan serta amalan pemakanan yang disarankan oleh Tabung Haji.

“Ambillah kesempatan menjadi tetamu Allah ini untuk beribadat dan beramal dengan sesungguh hati,” titah baginda lagi.

Turut berangkat sama, Raja Permaisuri Agong, Tunku Azizah Aminah Maimunah Iskandariah.

Dalam majlis itu, seramai 355 orang bakal Jemaah Haji Malaysia ini dijadualkan berlepas menerusi penerbangan Saudia Airlines (SV 5665) ke Jeddah pada pukul 5.35 petang dan dijangka tiba pada pukul 11.10 malam (waktu Arab Saudi).

Majlis ini turut dihadiri oleh Menteri di Jabatan Perdana Menteri (Hal Ehwal Agama), Senator Dato’ Setia Dr Mohd Na’im Mokhtar, Duta Besar Arab Saudi ke Malaysia, TYT Mesaad Ibrahim Al-Sulaim, Pengerusi TH, Tan Sri Azman Hj Mokhtar, Pengarah Urusan Kumpulan & Ketua Pegawai Eksekutif TH, Tuan Syed Hamadah Syed Othman, Anggota Lembaga dan Pengurusan Kanan TH serta wakil-wakil kementerian dan agensi kerajaan.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Tumpahkan Air Matamu Untuk Hal Yang Bermakna

Pernahkah anda merasa terhimpit masalah sehingga sukar untuk menemui jalan keluar? Anda buntu dan hanya mampu menumpahkan air mata. Semestinya hal ini adalah lumrah terjadi kepada kita sebagai insan biasa.

Tidak mungkin Allah menciptakan tangisan dengan sia-sia tanpa ada tujuan. Betapa menakjubkan bukan, selepas kita puas menjuraikan air mata, kita berasa begitu lega, seolah kita mendapat kekuatan semula setelah rebah seketika.

Rasulullah SAW dan para sahabat r.a. juga pernah bergenang air mata. Akan tetapi, kesedihan yang mereka alami lebih cenderung ke arah kebaikan, iaitu demi akhirat.

Jikalau pun mereka berduka kerana dunia, itu cumalah sekejap masa. Maksudnya, mereka tidak berlama-lama diselubungi kedukaan. Mereka menangis sekadarnya sahaja.

Nabi Muhammad SAW pernah menitiskan air mata kerana kehilangan anak lelaki tercintanya semasa anak itu pada usia masih sangat kecil. Baginda juga pernah menangis kerana kematian sahabat yang beliau kasihi.

Rasulullah SAW pernah menuturkan, “..kedua-dua mata boleh mencucurkan air mata, hati boleh bersedih, hanya kami tidaklah menyatakan kecuali apa yang diredai oleh Rab kami..” (HR Bukhari, No. 1303)

Sememangnya Allah takkan murka andai kita dilanda kesedihan, tapi Allah tidak menyukai hamba-Nya yang terus-menerus berada dalam keadaan yang lemah, tidak berusaha bangkit daripada keterperukan.

Imam Ibnu Qayyim al-Jawziyyah rahimahullah mengatakan bahawa tidak ada sesuatu yang paling disukai oleh syaitan, melainkan melihat seorang mukmin yang berhati murung.

Ini kerana, apabila seseorang Muslim atau Muslimah itu terlalu hanyut dalam lautan nestapa, maka syaitan akan mudah memperdaya mereka. Dan ini sangat berbahaya bagi keimanan kita. Ia akan menghakis sedikit demi sedikit landasan agama yang kita pegang selama ini.

Oleh kerana itu, pastikan air mata kita tumpah untuk hal-hal yang bermakna dan berharga, air mata yang dapat menghantarkan kita ke syurga-Nya.

Sebagai contoh, sewaktu kita mengerjakan solat tahajud atau solat taubat, maka kita menangis mengenang dosa-dosa silam dan berharap agar Allah mengampuni dan menghapus kesalahan itu dan digantikan oleh-Nya dengan pahala.

Diakui, adakalanya dugaan yang kita hadapi terlalu besar ombaknya sehingga menjatuhkan air mata. Tidak mengapa, tapi pastikan hiba yang dirasai itu membuat kita kembali kepada Allah dan menjadikan hubungan kita dengan Allah semakin dekat.

Carilah Allah dalam setiap permasalahan yang menerpa kehidupan kita. Rasulullah SAW ada mengajarkan kita sebuah doa sekiranya ditimpa kesedihan, musibah, bencana atau apa pun yang bikin hati resah gelisah.

“Ya Allah, aku berlindung kepada-Mu dari rasa sedih dan gelisah, sifat lemah dan malas, sikap pengecut dan bakhil, cengkaman hutang dan penindasan orang.” (HR Bukhari, No. 6369)

Amalkanlah doa ini setiap hari disusuli dengan zikir pagi dan petang. Ikhlaskan hati dan redakan diri, insya-Allah Rab kita yang Maha Pengasih akan menurunkan ketenangan dalam sanubari kita.

Seperkara lagi, kesedihan yang berlanjutan tanpa mahu merawatnya akan merampas tenaga, semangat dan wawasan kita. Kesannya akan menjadikan diri kita letih, penat dari segi mental bahkan menjalar sampai ke fizikal kita.

Ini merupakan hal yang tidak elok untuk kesihatan dan kesejahteraan tubuh badan kita. Apabila zahir dan batin sakit, maka ibadah kita pun akan terjejas, penyakit pula senang hinggap.

Menyedari hakikat di atas, maka berada dalam keadaan hiba biarlah untuk seketika, jangan terlalu lama disemat dalam hati.

Nikmatilah peluang kehidupan yang masih Allah beri kepada kita. Pergunakan ia untuk manfaat kepada diri sendiri, juga orang lain.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Merdeka: Makna Sebenar Sebuah Kebebasan

Umumnya ketahui, perkataan merdeka membawa makna sebuah kebebasan. Dalam konteks tanah air, kita bebas daripada dijajah atau ditakluki oleh mana-mana kuasa luar.

Kita tidak perlu lagi bergantung pada kuasa luar bagi mengurus dan mentadbir negara sendiri. Kita bebas daripada cengkaman kezaliman Jepun, British dan lain-lain.

Untuk itu, kita akan melaungkan kalimah merdeka sebagai tanda kita bebas daripada mereka. Demikianlah merdeka yang disambut oleh kita saban tahun.

Kemerdekaan yang sebenar adalah apabila manusia itu sendiri dapat membebaskan diri daripada menjadi hamba sesama makhluk kepada menjadi hamba kepada Tuhan empunya seluruh isi bumi dan langit.

Hakikat yang perlu kita sedar bahawa yang dinamakan dunia ini tidak ada kebebasan mutlak bagi kita semua. Kita akan terikat dengan peraturan dan garis panduan kehidupan melalui petunjuk agama yang lurus, itulah al-Quran dan as-Sunnah.

Hidup sebagai seorang manusia yang merdeka, membebaskan diri daripada cengkaman manusia, tidak lagi memperhambakan diri kepada manusia, berani berkata benar meskipun tahu akan ada harga perjuangan yang perlu dibayar, tidak gentar akan apa yang pihak musuh perkatakan selagi hal itu tidak dimurkai oleh Tuhan sekalian makhluk, demikianlah orang yang jiwanya benar-benar merdeka.

Jika sekadar tahu mengiakan sahaja tanpa berani bersuara, hanya bijak untuk mengikuti semberono tanpa berfikir, maka selama itulah kita diperhambakan oleh mereka yang mengambil kesempatan di atas dunia.

Jiwa merdeka adalah pada manusia yang bertuhankan Allah Azzawajalla. Datanglah pelbagai ajaran untuk menolak dan menafikan kewujudan Tuhan, namun hakikatnya manusia harus akur akan sunnatullah ini (ketetapan Allah) bahawa manusia secara fitrahnya cenderung kepada hidup bertuhan.

Sejarah telah merakamkan keadaan yang telah berlaku kepada penganut dan pendukung ajaran blok komunis, yang akhirnya mereka sendiri telah mempertuhankan guru mereka, Lenin dan Karl Marx. Allah SWT berfirman dalam Surah al-Jaathiyah ayat 23 yang bermaksud:

“Maka tidakkah kamu lihat orang yang menjadikan hawa nafsunya tuhan (yang dipatuhinya), dan dia pula disesatkan oleh Allah kerana diketahui (bahawa ia tetap kufur ingkar), dan ditutupi pendengarannya dan hatinya, serta diadakan lapisan penutup atas penglihatannya? Maka siapakah lagi yang dapat memberi hidayah petunjuk kepadanya sesudah Allah (menjadikan dia berkeadaan demikian)? Oleh itu mengapa kamu (wahai orang-orang yang ingkar) tidak insaf?”

Dalam catatan lembaran sejarah Islam, tidak pernah tercatat perkataan ‘menjajah’ apabila tentera-tentera Islam memasuki mana-mana wilayah. Sebaliknya, disebutkan sebagai al-Fath (pembukaan) seperti Fathu Makkah yang membawa maksud pembukaan kota Makkah.

Oleh yang demikian, kita dapat melihat beberapa pembukaan-pembukaan kota dan wilayah adalah bukan bertujuan untuk menjajah, sebaliknya adalah untuk membuka wilayah bagi membebaskan umat manusia daripada dibelenggu perhambaan sesama manusia kepada perhambaan diri kepada yang selayaknya iaitu Allah SWT.

Dalam kitab al-Kamil fi al-Tarikh, lihatlah ungkapan bermakna yang diungkapkan oleh seorang manusia biasa namun menggegarkan kuasa dunia Parsi. Dialah Rib’i bin Amir r.a., seorang Arab Badwi yang tidaklah berpelajaran tinggi, namun dibentuk dan dididik oleh Rasulullah SAW.

Beliau yang diutuskan oleh Amirul Mukminin, Umar al-Khattab r.a. untuk bertemu dan berhadapan dengan Rustam, pemimpin terulung kerajaan Parsi ketika itu.

Rustam dengan penuh keangkuhan, bertanyakan apa tujuan Rib’i datang ke Parsi. Dengan lagak sombong, Rustam mengatakan, apakah kamu sedar yang kamu sedang berhadapan dengan kuasa besar dunia Parsi?

Rib’i bin Amir yang datang dengan pakaian yang lusuh, berlilitkan kain di kepala, dan berdepan dengan panglima besar Parsi, Rustam yang dijulang dengan kemewahan, beliau membalas persoalan Rustam tersebut dengan berkata:

“Allah yang membangkitkan kami agar kami mengeluarkan sesiapa yang dikehendaki-Nya, dari pengabdian sesama hamba menuju pengabdian kepada Allah, dari kekejaman agama-agama kepada keadilan Islam, dari dunia yang sempit kepada keluasan dunia dan akhirat.”

Sungguh ungkapan ini walaupun ringkas, namun telah membawa makna yang begitu besar dalam kehidupan manusia yang beragama.

Ungkapan seringkas ini tidak mungkin dapat diucapkan oleh seorang yang tidak berjiwa merdeka. Seberani dan sejelas ungkapan ini tidak akan mudah dituturkan andai hati ini masih berpaut dan tunduk pada segala isi dan kehendak dunia.

Bayangkan, ungkapan ini diungkapkan oleh seorang Arab kampung, tidak berpelajaran, apatah lagi untuk mempunyai sebarang kedudukan tinggi di sisi manusia. Orang biasa namun kata-katanya luar biasa.

Oleh itu, acara menyambut kemerdekaan saban tahun adalah baik bagi menyedarkan kita untuk menghargai nikmat keamanan dan kesejahteraan hidup. Namun pada masa sama, ada hal yang lebih besar dan penting daripada itu adalah soal bagaimana penghayatan sebenar makna kebebasan dalam diri kita semua.

Jiwa yang merdeka tidak dapat dibentuk dengan sekadar melaungkan kalimah keramat merdeka sebanyak beberapa kali. Membentuk jiwa yang merdeka tidak semudah kita menyanyi lagu-lagu patriotik semata-mata. Perjuangan ini bagi membebaskan diri kita daripada terbelenggu perhambaan diri kepada dunia adalah perjuangan kita sehingga kita mati.

Kemuliaan jiwa yang merdeka adalah kerana agama Islam yang suci dan bersih daripada sebarang kesyirikan. Hidup dengan kemuliaan bukan kerana kita bangsa tertentu, tetapi kerana agama Islam itu sendiri.

Kerana datangnya Islam yang adil, umat manusia diselamatkan daripada kezaliman manusia yang rakus berkuasa. Kerana datangnya Islam yang suci, ia mengeluarkan para wanita daripada menjadi hamba seks semata-mata kepada menjadi manusia yang terhormat.

Demikian juga kerana datangnya Islam yang luhur, menghapuskan ketaasuban kepuakan dan kesombongan diri.

Benarlah kata Amirul Mukminin, Umar al-Khattab r.a. yang dirakamkan dalam kitab al-Mustadrak, ketika beliau membuka Masjid al-Aqsa. Kata Umar al-Khattab:

“Kita dahulunya adalah kaum hina, Allah yang telah memuliakan kita dengan Islam, andainya kita mencari kemuliaan selain daripada apa yang telah Allah muliakan kita dengannya, maka kita akan dihina oleh Allah.”

Demikianlah kebebasan sebenar bagi orang yang beriman. Kebebasan sebenar bukanlah bermakna dengan sesuka hati kita boleh lakukan apa sahaja.

Tetapi kebebasan ini bermaksud melepaskan diri daripada segala macam belenggu dunia dan mengikat diri kita sebagai yang dicipta kepada yang mencipta yakni Allah SWT.

Marilah kembali kita memperbetulkan diri sebagai umat yang merdeka daripada sebarang perkara syirik dan khurafat.

Bebaskan diri daripada dibelenggu sifat jumud dan taasub. Keluarlah daripada kepompong kejahilan dan carilah cahaya keilmuan. Semoga Allah mengampuni kita semua.

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…


Tubuh Suruhanjaya Diraja Siasat Dakwaan Wang RM2.6 Billion Dalam Akaun Perdana Menteri

Pertubuhan IKRAM Malaysia (IKRAM) memandang serius  dakwaan akhbar The Wall Street Journal(WSJ) pada 2 Julai dan juga laporan portal Sarawak Report juga pada 2 Julai 2015 tentang aliran kemasukan wang berjumlah RM2.6 billion ke dalam akaun peribadi Perdana Menteri YAB Dato’ Seri Mohamad Najib Tun Razak.

Sesungguhnya dakwaan tersebut amat berat kerana ia melibatkan bukan sahaja peribadi Perdana Menteri tetapi juga imej dan nama baik negara.

Laporan dari portal Sarawak Report juga menyebutkan dan melakarkan bagaimana aliran wang tersebut yang dipercayai bersumberkan dari transaksi perniagaan 1MDB yang sedang tenat dengan hutang yang menggunung berjumlah RM41.8 billion.

Sehubungan dengan isu ini, IKRAM mengalu-alukan laporan yang menyebut bahawa Dato’ Seri Najib bercadang untuk mengambil tindakan undang-undang terhadap kedua-dua pihak sambil menafikan bahawa beliau ada menerima dan menggunakan wang tersebut atas kapasiti peribadi.

Bagaimanapun, IKRAM mencadangkan supaya satu Suruhanjaya Diraja yang diselia di bawah kuasa DYMM Yang Dipertuan Agung yang bersifat bebas dan adil ditubuhkan untuk menyiasat dakwaan yang melibatkan Perdana Menteri tersebut.

Dengan cara ini, Perdana Menteri dapat membersihkan namanya serta mengembalikan semula keyakinan rakyat terhadap kepimpinan beliau sekiranya dakwaan tersebut terbukti tidak benar.


Perkampungan al-Quran: Anak Muda Hidupkan Ramadan

SERI KEMBANGAN – Program Perkampungan al-Quran anjuran bersama  IKRAM Muda Selangor dan Asatizah IKRAM Selangor telah berlangsung pada Sabtu, 8 April lalu di Masjid Lapangan Terbang Sultan Abdul Aziz Shah, Subang.

Program yang yang bermula dari 1.00 tengah hari hingga 10.00 malam dihadiri para belia dan anak-anak muda berserta keluarga mereka, yang turut disertai pelajar-pelajar Akademi Tahfiz Masjid Lapangan Terbang Sultan Abdul Aziz Shah.

Sambil beriktikaf, program tersebut diisi dengan perkongsian tadabbur Surah al-Israa’ bertajuk ‘Terluka dan Sembuh’ oleh Ustaz Khubaib Asmadi, yang mengupas mengenai latar belakang surah dan empat ‘ubat’ yang diberikan surah tersebut bagi menyembuhkan ‘luka.’

Kemudian, program Perkampungan al-Quran diserikan dengan forum ‘Ibu Bapa Muda Menghadapi Ramadan’ bersama ahli panel Ustazah Khadijah Husni dan Ustaz Faris Murtadha, serta moderator Ustaz Mirzan Majid.

Dalam forum itu, ahli panel masing-masing menekankan kepentingan penjagaan aspek mental, fizikal dan spiritual anak-anak, serta pecahan perbelanjaan hari raya seorang suami dan kepentingan menabung dari awal.

Program ditutup dengan Majlis Khatam al-Quran yang dimulakan dengan perkongsian oleh Pengerusi Asatizah IKRAM Selangor, Ustaz Amir Izzuddin dan dipimpin oleh Dr Ahmad Harith Zabidi Azhar, sebelum diteruskan dengan iftar beramai-ramai dan qiyamullail bersama.

Semoga program ini menatijahkan impak yang baik bagi menghidupkan ajaran al-Quran dalam diri anak muda, ibu bapa dan anak-anak bagi menjana ketakwaan, sempena bulan Ramadan.

Orang ramai dijemput untuk mengenali IKRAM Muda Selangor atau terlibat sama sebagai sukarelawan projek MySaveFood melalui pautan link berikut: https://linktr.ee/IMSelangor.


Sumbangan pek makanan asasi untuk OKU penglihatan

Serahan ini diketuai oleh Pengurus Unit OKU Yayasan Ikram Malaysia, Dr Wan Najwa Wan Zohdi. Turut membantu melancarkan serahan sumbangan ini adalah Ketua Blok D, Encik Endi Susilo Tasiron.

Kata beliau, paling ramai penduduk di blok ini adalah dalam kalangan orang buta dan beliau mengucapkan ribuan terima kasih sudi membantu penduduk di sini.

Turut hadir orang yang bertanggungjawab (OYB Subang Jaya), Encik Mohd Fadzly Abd Ghafar dan Eksekutif Pembangunan Projek Yayasan Ikram Malaysia, Cik Afifah Ahmad.

Penerima-penerima OKU penglihatan ini terdiri daripada pelbagai kaum dan kebanyakan mereka boleh memasak sendiri walaupun kekurangan deria penglihatan.

Yayasan Ikram Malaysia turut merakamkan penghargaan kepada semua para penderma budiman yang prihatin akan golongan memerlukan seperti mereka ini.

Bagi mereka yang ingin menyumbang, sila salurkan sumbangan anda melalui :

YAYASAN IKRAM MALAYSIA5621 4240 4402 (Maybank)Ruj: RR21E-mel: sumbangan.yayasan@ikram.org.my

“Apapun harta yang kalian infakkan maka Allah pasti akan menggantikannya, dan Dia adalah sebaik-baik pemberi rezeki.” (Saba’: 39)

Penafian: Penulisan ini adalah pandangan peribadi dan tidak menggambarkan pendirian IKRAM.

3 Tahun PTI Tidak Dapat Dilangsungkan, Kini Tiba Masanya…